open-index/open-wikipedia-markdown huggingface dataset:
താന്യ വാൻ ഗ്രാൻ

ദക്ഷിണാഫ്രിക്കൻ സ്വദേശിയായ ഒരു നടിയും ഗായികയും അതോടൊപ്പം ഒരു മോഡലുമാണ് **താന്യ വാൻ ഗ്രാൻ** (ജനനം: 13 ഡിസംബർ 1983). സുലു, സ്റ്റാർ‌ഷിപ്പ് ട്രൂപ്പേഴ്സ് 3: മറൗഡർ എന്നീ സിനിമകളിലെ കഥാപാത്രങ്ങളുടെ പേരിലും അവർ അറിയപ്പെടുന്നു. 2007-ൽ എഫ്എച്ച്എം സമാഹരിച്ചതും ഏറ്റവും സെക്സിയായ വനിതയായി തെരഞ്ഞെടുത്തതുമായ എഫ്എച്ച്എമ്മിന്റെ 100 സെക്സിസ്റ്റ് വുമൺ എന്ന വാർഷിക പട്ടികയിൽ താന്യ വാൻ ഗ്രാൻ ഉൾപ്പെടുത്തപ്പെട്ടിരുന്നു.
## ഔദ്യോഗികജീവിതം
ദക്ഷിണാഫ്രിക്കൻ സിനിമകളിലെ അഭിനയത്തിനു പുറമേ എഡ്വേർഡ് ന്യൂമിയർ സംവിധാനം ചെയ്ത *സ്റ്റാർഷിപ്പ് ട്രൂപ്പേഴ്‌സ് 3: മറൗഡർ* എന്ന അമേരിക്കൻ സയൻസ് ഫിക്ഷൻ ചിത്രത്തിൽ ജോലെൻ ബ്ലാലോക്ക്, കാസ്പർ വാൻ ഡീൻ എന്നിവരോടൊപ്പം താന്യ അഭിനയിച്ചു.

2010-ൽ താനിത് ഫീനിക്സ്, കോറി ഫെൽ‌ഡ്മാൻ എന്നിവരോടൊപ്പം ഡാരിയോ പിയാന സംവിധാനം ചെയ്ത ''ലോസ്റ്റ് ബോയ്സ്: ദ ദേർസ്റ്റ്'' എന്ന ഹൊറർ കോമഡിയിൽ ലില്ലി എന്ന കഥാപാത്രമായി അഭിനയിച്ചു. അതേ വർഷം തന്നെ ഡെത്ത് റേസ് 2 എന്ന ആക്ഷൻ സിനിമയിൽ ഹോളി എന്ന കഥാപാത്രത്തെ അവതരിപ്പിച്ച താന്യ വാൻ, ഗ്രാൻ താനിത് ഫീനിക്സിനൊപ്പം 2013-ൽ പുറത്തിറങ്ങിയ ഈ ചിത്രത്തിന്റെതന്നെ തുടർഭാഗമായ **ഡെത്ത് റേസ്: ഇൻഫെർനോ** എന്ന ചിത്രത്തിലും അഭിനയിച്ചു.

## സ്വകാര്യ ജീവിതം
കാസ്പർ ക്രിസ്റ്റോഫേഴ്സണെ ഫ്രാൻസ്ചോക്കിലെ ലാ റെസിഡൻസിൽ വച്ച് 2014-ൽ വാൻ ഗ്രാൻ വിവാഹം കഴിച്ചു.
## സിനിമകൾ
### ഫിലിം

### ടെലിവിഷൻ

## അവലംബം

## പുറംകണ്ണികൾ
*

വർഗ്ഗം:1983-ൽ ജനിച്ചവർ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
തൃപ്പൂണിത്തുറ ഇരുമ്പുപാലം

തൃപ്പൂണിത്തുറ നഗരത്തിൽ സ്ഥിതി ചെയ്യുന്നതും രാജഭരണകാലത്ത് നിർമ്മിക്കപ്പെട്ടതുമായ ഒരു പാലമാണ് **ഇരുമ്പുപാലം**. തൃപ്പൂണിത്തുറയേയും ഇപ്പോഴത്തെ കൊച്ചി നഗരസഭയുടെ ഭാഗമായ പൂണിത്തുറയേയും ബന്ധിപ്പിച്ചുകൊണ്ട് ‘പൂർണാനദി’ക്ക്‌ കുറുകെ ബ്രിട്ടീഷുകാർ പണിതീർത്തതാണ് ഈ പാലം. 1890-ൽ കേരളവർമ്മ അഞ്ചാമന്റെ ഭരണകാലത്താണ് പാലം നിർമ്മിക്കപ്പെട്ടത്. ഇപ്പോൾ പാലം അപകടാവസ്ഥയിലാണ്.

തൃപ്പൂണിത്തുറ മിനി ബൈപ്പാസ് നിർമ്മിക്കുന്നതിനു മുൻപ് മരട്, ഗാന്ധിസ്ക്വയർ ഭാഗത്തുനിന്ന്‌ തൃപ്പൂണിത്തുറയിലേക്കും തിരിച്ചും യാത്ര ചെയ്യാൻ ആളുകൾ ഈ പാലമായിരുന്നു ആശ്രയിച്ചിരുന്നത്. കാൽനടക്കാർക്ക് സുഗമമായി പോകാൻ വേണ്ടി നടപ്പാലങ്ങളും ഇതിനോട് ചേർത്ത് പിൽക്കാലത്ത് നിർമ്മിച്ചു.

ഇന്ത്യയിൽ നിർമാണപ്രവർത്തനങ്ങൾക്ക് വെൽഡിങ് ഇല്ലാതിരുന്ന കാലത്താണ് ലണ്ടനിലെ ‘വെസ്റ്റ് വുഡ് ബെയ്‌ലി എൻജിനീയറിങ് കൺസ്ട്രക്ഷൻ കമ്പനി' ഇരുമ്പുപാലം പണിതത്. പാലത്തിന്റെ തൂണുകൾ ‘കാസ്റ്റ് അയൺ’ കൊണ്ട് നിർമ്മിച്ചിരിക്കുന്നു. ഇന്നത്തെപ്പോലെ പൈലിങ് ഇല്ലാതിരുന്ന കാലത്താണ് ഖലാസികളെ ഉപയോഗിച്ച് പുഴയിൽ കാസ്റ്റ് അയൺ തൂണുകൾ സ്ഥാപിച്ചത്. ബ്രിട്ടനിൽ നിന്ന് പാലത്തിനായുള്ള ഭാഗങ്ങൾ കൂട്ടിച്ചേർത്ത് എത്തിക്കുകയായിരുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:എറണാകുളം ജില്ലയിലെ പാലങ്ങൾ
വർഗ്ഗം:കേരളചരിത്രം
ഭ്രമണം

ഒരു മധ്യബിന്ദുവിനെ ആധാരമാക്കി ഒരു വസ്തുവിന്റെ വൃത്താകാരത്തിലുള്ള ചലനത്തെയാണ് **ഭ്രമണം (Rotation)** എന്നുപറയുന്നത്. ഒരു ത്രിമാന വസ്തുവിനാകട്ടെ  എണ്ണമറ്റ സാങ്കല്പിക രേഖകളെ ആധാരമാക്കി തിരിയാൻ കഴിയും. ഈ രേഖകൾ *അക്ഷം (Axis)* എന്നറിപ്പെടുന്നു. ഈ അക്ഷം വസ്തുവിന്റെ പിണ്ഡകേന്ദ്രത്തിലൂടെ (Center of mass) കടന്നുപോകുകയാണെങ്കിൽ ആ വസ്തു ''ഭ്രമണം''  ചെയ്യുന്നു എന്നുപറയാം.  ഒരു ബാഹ്യബിന്ദുവിനെ ആധാരമാക്കിയുളള ചുറ്റിത്തിരിയലിനെ *[[പരിക്രമണം]]* (Revolution*)* എന്നും പറയാം. ഭൂമി സൂര്യനെ ചുറ്റിക്കറങ്ങുന്നത് പരിക്രമണത്തിന് ഉദാഹരണമാണ്.  ഗുരുത്വബലം മൂലമാണിത് ഉണ്ടാകുന്നത്.  ഭ്രമണ അക്ഷത്തെ ധ്രുവം എന്നു പറയുന്നു.

ഒരു ഗോളം അതിന്റെ കേന്ദ്രമല്ലാത്ത ഏതെങ്കിലും ഒരു ബിന്ദുവിനെ ആധാരമാക്കി തിരിയുകയാണെങ്കിൽ അതു *ഘൂർണനം* ചെയ്യുന്നു എന്നുപറയാം.  എന്നാൽ കറക്കം കേന്ദ്രത്തെ ആധാരമാക്കിയാണെങ്കിൽ അത് ഭ്രമണമാണ്, അതിനെ ഘൂർണനമായി കണക്കാക്കുകയില്ല.  

## ഗണിതശാസ്ത്രത്തിൽ
വലത്ത്‌|ലഘുചിത്രം|ഒരു വിനോദ്ആ ധാരമാക്കിയുളള ദ്വിമാന വസ്തുവിന്റെ കറക്കം.
ലഘുചിത്രം|Rotational Orbit v Spin
വലത്ത്‌|ലഘുചിത്രം|ഭ്രമണപഥം, ഭ്രമണ അക്ഷം, ഭ്രമണ തലം അക്ഷച്ചരിവ് എന്നിവ തമ്മിലുളള ബന്ധങ്ങൾ (ഭൂമിയുടേത്)
ഗണിതശാസ്ത്രപരമായി ഭ്രമണം എന്നാൽ ഒരു ബിന്ദുവിനെ സ്ഥിരമാക്കി നിർത്തിയുളള ഒരു ദൃഢവസ്തു (Rigid body) വിന്റെ കറക്കമാണ്.  ത്രിമാനതലത്തിലും ദ്വിമാനതലത്തിലും ഈ നിർവ്വചനം ബാധകമാണ്.  

ഒരു ദൃഢവസ്തുവിന്റെ ചലനങ്ങൾ ഒന്നുകിൽ ഭ്രമണം, വിസ്ഥാപനചലനം (translations) എന്നിവയോ അല്ലെങ്കിൽ ഇവയുടെ സമ്മിശ്രമോ ആയിരിക്കും.  

ഭ്രമണചലനത്തിന്റെ അക്ഷം ചലനതലത്തിന് ലംബമാണ്.

 അക്ഷങ്ങളെ ആധാരമാക്കിയുളള കറക്കത്തെ മുഖ്യഭ്രമണം എന്നു പറയുന്നു.  ഏതൊരു അക്ഷത്തെ ആധാരമാക്കിയുളള കറക്കവും x അക്ഷത്തെ ആധാരമാക്കിയുളള കറക്കത്തെത്തുടർന്നുളള y, z അക്ഷങ്ങളെ ആധാരമാക്കിയുളള കറക്കങ്ങളുടെ പരിണതഫലമായി കണക്കാക്കാം.  അതുകൊണ്ട് ത്രിമാനത്തിലുളള ഏതൊരു കറക്കത്തെയും മുഖ്യാക്ഷ കറക്കങ്ങളായി ഘടകവത്കരിക്കാം.

വർഗ്ഗം:ചലനം
ജീവിത ചിന്തകൾ

സ്വാതന്ത്ര്യസമരസേനാനിയും മാതൃഭൂമി ദിനപത്രത്തിന്റെ സ്ഥാപകപത്രാധിപരുമായിരുന്ന കെ.പി.കേശവമേനോന്റെ ജീവിതത്തെക്കുറിച്ചുള്ള കാഴ്ചപ്പാടുകൾ അടങ്ങിയ കൃതിയാണ് ജീവിതചിന്തകൾ. വ്യക്തിജീവിതത്തിൽ നിഴൽവീഴ്ത്തുന്ന പ്രതിസന്ധികളുടെ ഇരുട്ടിനെ ആത്മവിശ്വാസത്തിന്റെയും സ്വാതന്ത്ര്യത്തിന്റെയും വെളിച്ചവുമായി നേരിടാനാണ് ഗ്രന്ഥകർത്താവ് ഉദ്‌ബോധിപ്പിക്കുന്നത്.പ്രതിസന്ധികളിൽ തളരാതെ ജീവിത്തെ കരുത്തോടെ നേരിടാൻ പ്രചോദിപ്പിക്കുന്ന, ധാരാളം അനുഭവസാക്ഷ്യങ്ങളുള്ള കൃതിയാണ് ജീവിതചിന്തകൾ. ജീവിതത്തെ അതുപോലെ സ്വീകരിച്ച് നന്മയുടെ പ്രകാശം ചൊരിഞ്ഞ് ഔന്നത്യത്തിലേക്ക് ഉയർത്തുവാനും പ്രസാദാത്മകമായി സമീപിക്കാനുമാണ് അദ്ദേഹം ആവശ്യപ്പെടുന്നത്. മലയാളത്തിൽ എഴുതപ്പെട്ട സെൽഫ് ഹെൽപ്പ് വിഭാഗത്തിലെ ആദ്യകൃതികളിലൊന്നായി ജീവിതചിന്തകളെ കണക്കാക്കാം
ജെസീക്ക ഹെയ്ൻസ്

ഒരു ദക്ഷിണാഫ്രിക്കൻ നടിയാണ് **ജെസീക്ക ഹെയ്ൻസ്** (ജനനം 1978). 2008-ൽ പുറത്തിറങ്ങിയതും ജോൺ മാൽക്കോവിച്ചിനൊപ്പം അഭിനയിച്ചതുമായ ഡിസ്‌ഗ്രേസ് എന്ന ചിത്രത്തിലൂടെയാണ് അവർ കൂടുതലായി അറിയപ്പെടുന്നത്. റിച്ചാർഡ് അൻക്രം വാക്കറെ വിവാഹം കഴിച്ച അവർക്ക് മൂന്ന് മക്കളുണ്ട്. ഉത്തരാഫ്രിക്കയിലെ ടുണീഷ്യയിൽ രണ്ടുവർഷത്തോളം താമസിച്ചശേഷം അവർ കെനിയയിലെ നെയ്‌റോബിയിലേക്ക് താമസം മാറുകയും അവിടെ 8 വർഷം താമസിക്കുകയും ചെയ്തു. അവർ ഇപ്പോൾ ഉഗാണ്ടയിലെ കമ്പാലയിലാണ് താമസിക്കുന്നത്.
## ആദ്യകാല ജീവിതവും കരിയറും
ദക്ഷിണാഫ്രിക്കയിലെ ഈസ്റ്റേൺ കേപ്പിലെ ഉംതാതയിലാണ് ജെസീക്ക ഹെയ്ൻസ് ജനിച്ചത്. 1990-ൽ ക്വ-സുലു നതാലിലെ എപ്‌വർത്തിലെ ബോർഡിംഗ് സ്കൂളിൽ വിദ്യാഭ്യാസത്തിനായി ചേർന്നു. ചെറുപ്പം മുതൽ തന്നെ അരങ്ങിനോട് പ്രത്യേക പ്രണയമുണ്ടായിരുന്ന അവർ ക്ലാസിക്കൽ ബാലെ, സമകാലീന നൃത്തം എന്നിവ അവതരിപ്പിക്കുകയും ചെയ്തിരുന്നു. നിരവധി സ്കൂൾ കലാപരിപാടികളിൽ പങ്കെടുത്ത അവർ ബ്രിഗഡൂൺ, ഒക്ലഹോമ, ഫെയിം തുടങ്ങിയ സംഗീതാവതരണങ്ങളിൽ പ്രധാന വേഷങ്ങൾ അവതരിപ്പിച്ചു. എപ്വർത്തിൽ പഠനം തുടരുന്നതിന് 1993-ൽ ആർട്സ് സ്കോളർഷിപ്പ് നേടുകയും 1997-ൽ എപ്വർത്തിൽ സാംസ്കാരിക ബഹുമതികൾ നേടിയ ആദ്യ പെൺകുട്ടിയുമായിരുന്നു അവർ. ഇംഗ്ലീഷ് സാഹിത്യം, നാടകം, സാമൂഹിക നരവംശശാസ്ത്രം എന്നിവയിൽ ആദ്യം പഠനം നടത്തിയ കേപ് ടൗൺ സർവകലാശാലയിൽ നിന്ന് ഓണേഴ്സ് ബിരുദം പൂർത്തിയാക്കാൻ അവർ 1998-ൽ നതാൽ വിടുകയും ചെയ്തു. 2002-ൽ ജെസീക്കയുടെ ഔദ്യോഗിക ജീവിതം ആരംഭിച്ചിരുന്നു.

## ഫിലിമോഗ്രാഫി

## അവലംബം

## പുറംകണ്ണികൾ
*

വർഗ്ഗം:1978-ൽ ജനിച്ചവർ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
ധർമ്മഭടസംഘം

ശ്രീനാരായണഗുരുവിന്റെ അനന്തരഗാമിയായി ഗുരുദേവനാൽ അഭിഷേകം ചെയ്യപ്പെട്ട ബോധാനന്ദ സ്വാമികൾ തന്റെ യൗവ്വന കാലത്ത് രൂപീകരിച്ച പ്രസ്ഥാനമാണ് **ധർമ്മഭടസംഘം**. **രഹസ്യസംഘം** എന്ന പേരിലും അറിയപ്പെട്ടിരുന്ന ഈ സംഘത്തിന് പഴയ കൊച്ചി, മലബാർ പ്രദേശങ്ങളിൽ ധാരാളം യൂണിറ്റുകൾ ഉണ്ടായിരുന്നു. മേൽജാതിക്കാർ കൈക്കരുത്തുകൊണ്ട് നടപ്പാക്കുന്ന ജാതീയ വേർതിരിവുകളെ നേരിടാൻ അതേപോലെ കരബലമാർജ്ജിക്കുകയും പൊരുതുകയും ചെയ്യുക ഇതായിരുന്നു ധർമ്മഭടസംഘത്തിലൂടെ സ്വാമി ലക്ഷ്യം വെച്ചത്.

കായികപരിശീലനം നേടിയ ഒരു കൂട്ടം യുവാക്കളെ തിരഞ്ഞെടുത്ത്‌ അർദ്ധരാത്രി  നിലവിളക്കിന്റെ മുൻപിൽ കുളിച്ച്‌ ഈറനുടുത്ത് കഠാരകൊണ്ട്‌ കൈമുറിച്ച്‌ രക്തം തൊട്ട് ‌"ജാതിയിൽ ഞാൻ ആരുടെയും പിന്നിലല്ല; ജാതിഭേദത്തെ ഇല്ലായ്‌മ ചെയ്യുവാൻ ഞാൻ എന്റെ ജീവനെ ബലിയർപ്പിക്കുന്നു" എന്ന് സത്യം ചെയ്യിപ്പിക്കും. ഇങ്ങനെ ജാതിവിവേചനത്തിനെതിരെ പോരാടാൻ നിയോഗിക്കപ്പെട്ട യുവാക്കളുടെ കൂട്ടായ്‍മയായിരുന്നു "ധർമ്മഭടസംഘം".

## താണിശ്ശേരി ലഹള
ഒരാൾ മരിച്ചാൽ ബ്രാഹ്മണരും മറ്റ് സവർണസമുദായക്കാരും പത്തുദിവസം മാത്രം പുല ആചരിക്കുമ്പോൾ പിന്നാക്കസമൂഹം 16 മുതൽ 64 വരെയുള്ള ദിനങ്ങൾ പുലയാചരിക്കണമെന്നായിരുന്നു അന്നത്തെ കീഴ്‍വഴക്കം. സവർണ്ണ വിഭാഗത്തെ പോലെ പത്ത് ദിവസം പുല ആചരിച്ചാൽ മതിയെന്നായിരുന്നു ശ്രീനാരായണ ഗുരുവിന്റെ പക്ഷം. താണിശ്ശേരി മേനോത്ത് വീട്ടിലെ കാരണവർ കൊച്ചുകൃഷ്ണൻ മരിച്ചപ്പോൾ ബോധാനന്ദ സ്വാമിയുടെ നിർദ്ദേശപ്രകാരം കുടുംബം പത്ത് പുല ആചരിക്കാൻ തീരുമാനിക്കുകയും സവർണ്ണർ ഇതിനെ എതിർത്ത് രംഗത്തെത്തുകയും ചെയ്തു. ഗുരു കൽപ്പന പാലിക്കാൻ പുറപ്പെട്ട ധർമ്മഭട സംഘവും സവർണ്ണരും തമ്മിൽ താണിശ്ശേരിയിൽ വെച്ചുണ്ടായ ഏറ്റുമുട്ടലാണ് **താണിശ്ശേരി ലഹള** അല്ലെങ്കിൽ **താണിശ്ശേരി വിപ്ലവം** എന്ന് അറിയപ്പെടുന്നത്. ഈ കലാപത്തിൽ ധർമ്മഭട സംഘം വിജയിക്കുകയും അത്, സവർണ്ണരെപ്പോലെ കീഴ്ജാതിക്കാരും പത്ത് ദിവസം മാത്രം പുല ആചരിച്ചാൽ മതി എന്ന തീരുമാനത്തിലേക്ക് നയിക്കുകയും ചെയ്തു.

## അവലംബം

വർഗ്ഗം:കേരള നവോത്ഥാനം
അഫ്സൽ അൻസാരി

അഫ്സൽ അൻസാരി, ബഹുജൻ സമാജ് പാർട്ടിയിൽ നിന്നുള്ള ഒരു രാഷ്ട്രീയ നേതാവാണ്. ഉത്തർ പ്രദേശിലെ ഗാസിപൂർ മണ്ഡലത്തിൽ നിന്നുള്ള പാർലമെന്റ് അംഗമാണ്.

## ജീവിത രേഖ
സുഭനുല്ല അൻസാരിയുടേയും ബീഗം റാബിയയുടേയും മകനായി 14 ആഗസ്റ്റ് 1953 ൽ ഉത്തർപ്രദേശിലെ ഗാസിപൂർ ജില്ലയിലെ യൂസുഫ്‌പൂർ-മുഹമ്മദാബാദ് പട്ടണത്തിലാണ് അഫ്സൽ അൻസാരി ജനിച്ചത്. ഗോരഖ്പൂർ സർവകലാശാലയിൽ നിന്ന് ബിരുദാനന്തര ബിരുദം പൂർത്തിയാക്കി. അൻസാരിയുടെ പിതാവ് സുബനുല്ല അൻസാരി മുഹമ്മദാബാദിലെ നഗർ പാലിക പരിഷത്തിന്റെ ചെയർമാനായിരുന്നു. അദ്ദേഹത്തിന്റെ മുത്തച്ഛൻ മുഖ്താർ അഹമ്മദ് അൻസാരി അഖിലേന്ത്യാ മുസ്ലീം ലീഗിന്റെ (1926-1927) പ്രസിഡന്റായും ഇന്ത്യൻ നാഷണൽ കോൺഗ്രസിന്റെ (ഐഎൻ‌സി) സേവനമനുഷ്ഠിച്ചു. അവർ ജാമിയ മില്ലിയ ഇസ്ലാമിയയുടെ സ്ഥാപകരിലൊരാളായിരുന്നു.

## രാഷ്ട്രീയ പ്രവർത്തനം
അൻസാരി തന്റെ രാഷ്ട്രീയ ജീവിതം ആരംഭിക്കുന്നത് കമ്മ്യൂണിസ്റ്റ് പാർട്ടി ഓഫ് ഇന്ത്യയിൽ നിന്നാണ്. 1985 ൽ ഉത്തർപ്രദേശ് നിയമസഭാ തെരഞ്ഞെടുപ്പിൽ ആദ്യമായി മത്സരിച്ച അദ്ദേഹം ഇന്ത്യൻ നാഷണൽ കോൺഗ്രസിന്റെ  അഭയ് നാരായൺ റായിയെ 3,064 വോട്ടുകൾക്ക് പരാജയപ്പെടുത്തി. 1985 മുതൽ 2002 വരെ അൻസാരി മുഹമ്മദാബാദ് നിയമസഭാ മണ്ഡലത്തിലെ നിയമസഭാംഗമായി അഞ്ച് തവണ സേവനമനുഷ്ഠിച്ചു.  2004 ലെ ലോക്‌സഭാ പൊതുതെരഞ്ഞെടുപ്പിൽ സമാജ്‌വാദി പാർട്ടിയിൽ നിന്ന് മത്സരിച്ച അൻസാരി, 226,777 വോട്ടുകൾക്ക് ഭാരതീയ ജനതാ പാർട്ടിയിലെ മനോജ് സിൻഹയെ പരാജയപ്പെടുത്തി. 2009 ലെ പൊതുതെരഞ്ഞെടുപ്പിൽ ഗാസിപ്പൂരിലേക്കുള്ള ബഹുജൻ സമാജ് പാർട്ടിയിൽ (ബിഎസ്പി) നിന്ന് മത്സരിച്ചെങ്കിലും സമാജ്‌വാദി പാർട്ടിയുടെ രാധെ മോഹൻ സിങ്ങിനോട് പരാജയപ്പെട്ടു. ചില രാഷ്ട്രീയ അഭിപ്രായവ്യത്യാസങ്ങൾക്ക് ശേഷം അൻസാരി ബഹുജൻ സമാജ് പാർട്ടി വിട്ട് ക്വാമി ഏക്താദൾ എന്ന പേരിൽ ഒരു പുതിയ രാഷ്ട്രീയ പാർട്ടി സ്ഥാപിക്കുകയും ചെയ്തു. ബഹുജൻ സമാജ് പാർട്ടിയിൽ ലയിപ്പിക്കുന്നതിന് മുമ്പ് വരെ അൻസാരി അതിന്റെ ജനറൽ സെക്രട്ടറിയായി തുടർന്നു. ബിഎസ്പിയിൽ നിന്ന് 2019 ലോക്സഭാ തിരഞ്ഞെടുപ്പിൽ ഗാസിപ്പൂരിൽ നിന്ന് വീണ്ടും മത്സരിച്ചു, പാർലമെൻറ് അംഗമായി.  കേന്ദ്രമന്ത്രിയും ബി.ജെ.പിയുടെ സിറ്റിംഗ് എംപിയുമായിരുന്ന മനോജ് സിൻഹയെ ലക്ഷം വോട്ടുകൾക്കാണ് അൻസാരി തോൽപ്പിച്ചത്.

ഗുണ്ടാ നിയമത്തിൽ ഉൾപ്പെടുത്തി യോഗി ആദിത്യനാഥ് സർക്കാർ അദ്ദേഹത്തിന്റെ അനിയൻ മുഖ്താർ അൻസാരിയുടെ ഭാര്യയെയും സഹോദരങ്ങളെയും യോഗി ആദിത്യനാഥ് സർക്കാർ സെപ്റ്റംബർ 2020 നു ജയിലിൽ അടച്ചു. കോവിഡ് -19 നെ നേരിടാൻ അഫ്‌സൽ അൻസാരിപ്രാദേശിക വികസന ഫണ്ടിൽ നിന്ന് 39.50 ലക്ഷം രൂപ അനുവദിച്ചിരുന്നു.   

## അവലംബം
അക്ബർ ശങ്കരപ്പിള്ള

മലയാളത്തിലെ ഒരു നാടകപ്രവർത്തകനായിരുന്നു **അക്ബർ ശങ്കരപിള്ള**.

1909- ൽ മുതുകുളത്തു പാരൂർകേശവപിള്ളയുടെയും പത്തിയൂർ അരി വെണ്ണൂർ കെ.സി. പർവ്വതിഅമ്മയുടെയും മകനായി ജനിച്ചു.

പിതാവ് മരിച്ചതിനു ശേഷം ചിറ്റപ്പനായ പ്രശസ്ത വൈദ്യൻ ഗോവിന്ദപിള്ള യുടെ സംരക്ഷണയിൽ വളർന്നു.ഹൈസ്കൂൾ വിദ്യാഭ്യാസത്തിനു ശേഷം പെയിന്റിംഗ് പഠിച്ച്‌ ചെട്ടികുളങ്ങര വിദ്യാലയ പോഷിണി സ്കൂളിൽ ഡ്രായിങ് മാസ്റ്ററായി സേവനം അനുഷ്ടിച്ചു .അക്കാലത്തു പല നാടകങ്ങളിലും ശങ്കരപിള്ള അഭിനയിച്ചു. മുതുകുളത്തെ ചില സ്നേഹിതരുമായി ചേർന്ന് കലാവിലാസിനി എന്ന ഒരു നാടക സമിതി സ്ഥാപിച്ചു കലാപ്രവർത്തനങ്ങളിൽ ഏർപ്പെട്ടു.അന്നവതരിപ്പിച്ച അനാർക്കലി എന്ന പ്രശസ്ത നാടകത്തിൽ അക്ബർ ആയി ഗംഭീര പ്രകടനം കാഴ്ചവെക്കുകയും പിന്നീട് അക്ബർ ശങ്കരപിള്ള എന്ന പേരിൽ അറിയപ്പെടാനും തുടങ്ങി. ആ നാടകപ്രസ്ഥാനം ആണ് പിൽക്കാലത്തു കലാവിലാസിനി വായനശാല യായി  മാറുകയും ഇന്നും മുതുകുളത്തു പ്രവർത്തിക്കുകയും ചെയ്യുന്നത്.

കേരളത്തിൽ ഉടനീളം അരങ്ങേറിയ ഈ നാടകം രചിച്ചത് ശ്രീ. എ.കെ.വേലപ്പൻ നായരായിരുന്നു. മുതുകുളം രാഘവൻ പിള്ള, മുതുകുളം കാർത്തികയാണ് നായർ, വാസുദേവൻ ചാന്നാർ, മരങ്ങാട്ടു കരുണാകരപണിക്കർ,കോട്ടപ്പുറത്തു ശങ്കരൻ നായർ, തുടങ്ങിയ പ്രശസ്തർ അദ്ദേഹത്തിന്റെ സമകാലീനരും കൂടെ നാടക പ്രവർത്തനങ്ങളിലെ സന്തത സഹചാരികളും ആയിരുന്നു. അനാർക്കലിയുടെ സാമൂഹിക വിജയത്തിന് ശേഷം ധാരാളം സാമൂഹിക നാടകങ്ങളുടെ ഭാഗമായി പ്രധാന വേഷങ്ങൾ ചെയ്യാൻ ശങ്കരപിള്ളക്ക് കഴിഞ്ഞു.

പിന്നീട് മുതുകുളം ഹൈസ്കൂളിൽ ഡ്രായിങ് ആൻഡ് ഡ്രിൽ മാഷായി സേവനം അനുഷ്ടിച്ചു.ഓച്ചിറ പരംബ്രഹ്മോദയ  നടന സഭയിൽ പ്രശസ്തരായ നാടക പ്രവർത്തകരോടൊപ്പം നിരവധി നാടകങ്ങളിൽ അഭിനയിച്ചു. കലാനിലയത്തിന്റെ സ്ഥിരം നാടക വേദിയിൽ അംഗമായിരുന്നു.

താജ്മഹലിലെ ഷാജഹാൻ, ഇളയിടത്തു റാണി യിൽ കുഴീക്കൽ ഉണ്ണിത്താൻ ഇനീ കഥാപാത്രങ്ങൾ പ്രസിദ്ധങ്ങൾ ആയിരുന്നു. കേരളകേസരി എന്ന ചിത്രത്തിലൂടെ ആദ്യമായി ചലച്ചിത്രത്തിൽ അഭിനയിച്ചു.

1957- ഫെബ്രുവരി 25 നു ചേർത്തലയിൽ ഇളയിടത്തു റാണി അവതരിപ്പിച്ചു മടങ്ങുമ്പോൾ ഹൃദയ സ്തംഭനം മൂലം നിര്യാതനായി.  

ഇരുപത്തി ആറാമത്തെ വയസ്സിൽ വിവാഹിതനായി . അക്ബർ ശങ്കരപിള്ള -ഉമയമ്മ ദമ്പതികൾക്ക് 6  മക്കൾ . 

മക്കളിൽ ഒരാളായ പ്രൊഫ്.ഗോവിന്ദ പിള്ള  നാടക പ്രവത്തനങ്ങളിൽ സജീവമാണ്. കൊച്ചുമകൾ രശ്മി വിനേഷ്  സിനിമ പിന്നണി ഗാന രംഗത്തും , സംഗീത അധ്യാപികയുമായും പ്രവർത്തിക്കുന്നു

## അവലംബം
പട്രി സതിഷ് കുമാർ

കർണ്ണാടക സംഗീതരംഗത്തെ ഒരു മൃദംഗവിദ്വാനാണ് **ഡോ. പട്രി സതിഷ് കുമാർ (Dr. Patri Satish Kumar)**. (ജനനം: 1970 ആഗസ്ത് 3).

## ആദ്യകാലജീവിതം
കർണ്ണാടകസംഗീതപാരമ്പര്യമുള്ള ഒരു കുടുംബത്തിൽ ജനിച്ച സതിഷിനെ വളരെ ചെറുപ്പത്തിൽത്തന്നെ വയലിനിൻ വാദകയായ അമ്മ പദ്മാവതിയാണ് മൃദംഗം അഭ്യസിപ്പിച്ചുതുടങ്ങിയത്. ഏഴാം വയസ്സിൽ ആദ്യ കച്ചേരി അവതരിപ്പിച്ച സതിഷ് ആന്ധ്രയിലെ മൃദംഗവിദ്വാന്മാരായ ശ്രീ രാമചന്ദ്രമൂർത്തി, വി. അപ്പളസ്വാമി, വങ്കയാല നരസിംഹം എന്നിവരുടെ അടുത്ത് ഉപരിപഠനം നടത്തി.

## സംഗീതജീവിതം
ഡോ. വീണാവിദുഷി ഡോ. ജയന്തി കുമരേഷ്, ഡോ. എം. ബാലമുരളീകൃഷ്ണ, ഗണേഷും കുമരേഷും, ചിത്രവീണ എൻ. രവികിരൺ, ഉസ്താദ് സക്കീർ ഹുസൈൻ, പണ്ഡിറ്റ് ജസ്‌രാജ്, ഓടക്കുഴൽ വിദ്വാൻ ശശാങ്ക് സുബ്രഹ്മണ്യം, സുധാ രഘുനാഥൻ, ബോംബേ ജയശ്രീ, അരുണ സായിറാം, നിത്യശ്രീ മഹാദേവൻ, ടി. എൻ. ശേഷഗോപാലൻ, സിക്കിൾ ഗുരുചരൺ, എ. കന്യാകുമാരി, മൈസൂർ നാഗരാജും മൈസൂർ മഞ്ജുനാഥും തുടങ്ങിയവരോടൊപ്പമെല്ലാം മൃദംഗം വായിച്ച സതിഷ് കാലംപോകെ സ്വന്തമായ ഒരു ശൈലിതന്നെ രൂപപ്പെടുത്തി. ക്ലാസ്സിക്കൽ, ഫ്യൂഷൻ, ജാസ് എന്നിവയിലെല്ലാം സതിഷ് മൃദംഗം വായിച്ചു.

ലോകത്ത് വിവിധയിടങ്ങളിൽ കച്ചേരികൾക്കായി സഞ്ചരിച്ചിട്ടുള്ള സതിഷ്, അമേരിക്കൻ ഐക്യനാടുകൾ, യൂറോപ്പ്, കാനഡ, ആസ്ത്രേലിയ, ന്യൂസിലാന്റ്, സൗത്ത് ആഫ്രിക്ക, ഗൾഫ് നാടുകൾ, മലേഷ്യ, സിംഗപ്പൂർ, ജപ്പാൻ, മൗറീഷ്യസ് എന്നിവിടങ്ങളിലെല്ലാം സംഗീതക്കച്ചേരികളിൽ പക്കമേളം വായിച്ചിട്ടുണ്ട്. ഫെസ്റ്റിവൽ ഓഫ് ഫ്രാൻസ്, മിയാമി ബീച്ച്ഫ്രണ്ട് ഫെസ്റ്റിവൽ, മാഡ്രിഡ് ജാസ് ഫെസ്റ്റിവൽ, ഇന്ത്യ ഗേറ്റ് ഫെസ്റ്റിവൽ, ഹാർബർ ഫ്രണ്ട് ഫെസ്റ്റിവൽ തുടങ്ങിയതിലെല്ലാം സതിഷ് പങ്കെടുത്തിട്ടുണ്ട്. സതിഷിന്റെ മൃദംഗം വായന റേഡിയോ ഫ്രാൻസ്, റേഡിയോ ജർമനി, റേഡിയ സൗത്ത് ആഫ്രിക്ക, ആകാശവാണി, സിലോൺ റേഡിയോ എന്നിവയെല്ലാം സംപ്രേഷണം ചെയ്തിട്ടുണ്ട്.

വിജയവാഡയിൽ നിന്നും സതിഷ് സ്ഥിരതാമസം ചെന്നൈയിലേക്ക് മാറ്റി.

## അവലംബം

വർഗ്ഗം:കർണ്ണാടകസംഗീതജ്ഞർ
വർഗ്ഗം:മൃദംഗ വിദ്വാന്മാർ
ജെസീക്ക മറൈസ്

ദക്ഷിണാഫ്രിക്കൻ വംശജയായ ഒരു ഓസ്‌ട്രേലിയൻ നടിയാണ് **ജെസീക്ക ഡൊമിനിക് മറൈസ്** (ജനനം: ജനുവരി 29, 1985). പായ്ക്ക്ഡ് ടു ദി റാഫ്റ്റേഴ്‌സ്, ലവ് ചൈൽഡ് എന്നീ ഓസ്‌ട്രേലിയൻ ടെലിവിഷൻ പരമ്പരകളിലൂടെ അവർ ശ്രദ്ധേയയായി. അമേരിക്കൻ നാടക പരമ്പരയായ മാജിക് സിറ്റിയിലും അവർ അഭിനയിച്ചു.

## മുൻകാലജീവിതം
ദക്ഷിണാഫ്രിക്കയിലെ ജോഹന്നാസ്ബർഗിൽ ജനിച്ച മറൈസ് ചെറുപ്രായത്തിൽ കുടുംബത്തോടൊപ്പം കാനഡയിലും ന്യൂസിലൻഡിലും താമസിച്ചു. അവർക്ക് ഒൻപത് വയസ്സുള്ളപ്പോൾ കുടുംബം വെസ്റ്റേൺ ഓസ്‌ട്രേലിയയിലെ പെർത്തിലേക്ക് താമസം മാറി. ഓസ്‌ട്രേലിയയിലെത്തി ആറുമാസത്തിനുശേഷം കുടുംബത്തോടൊപ്പമുള്ള ഒരു വിനോദയാത്ര കഴിഞ്ഞ് മടങ്ങുന്ന വഴി ഹൃദയാഘാതത്തെ തുടർന്ന് മറൈസിന്റെ പിതാവ് ടോണി മരണപ്പെട്ടു. പിന്നീട് അമ്മ കാരെൻ ആയിരുന്നു മറൈസിനെയും അനുജത്തി ക്ലാരയെയും വളർത്തിയത്.ക്ലാരെമോണ്ടിലെ ജോൺ XXIII കോളേജിൽ ഒരു വർഷത്തോളം പഠിച്ച അവർ 1995 മുതൽ സെന്റ് ഹിൽഡാസ് ആംഗ്ലിക്കൻ സ്‌കൂൾ ഫോർ ഗേൾസിൽ വിദ്യാഭ്യാസത്തിനായി ചേർന്നു.

2007-ൽ നാഷണൽ ഇൻസ്റ്റിറ്റ്യൂട്ട് ഓഫ് ഡ്രമാറ്റിക് ആർട്ടിൽ (NIDA-നിഡ) നിന്ന് ജെസീക്ക ബിരുദം നേടി. *നിഡ* അവതരിപ്പിച്ച വില്യം ഷേക്സ്പിയറുടെ നാടകമായ ഹാംലെറ്റിലെ ഒഫെലിയയായും സ്വീറ്റ് ചാരിറ്റിയിലെ ചാരിറ്റിയായും അവർ അഭിനയിച്ചു. നിഡയിൽ അവസാന വർഷം പൂർത്തിയാക്കുമ്പോൾ സഹനടനും സഹപാഠിയുമായ ഹഗ് ഷെറിഡനുമൊത്ത് പായ്ക്ക്ഡ് ടു റാഫ്റ്റേഴ്സിൽ അഭിനയിച്ചു.

## ഫിലിമോഗ്രാഫി

## അവലംബം

## പുറംകണ്ണികൾ
*
*Jessica Marais Fan Site (unofficial)
*Q&A with Jessica Marais on Playing Carlotta

വർഗ്ഗം:1985-ൽ ജനിച്ചവർ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
ന്യൂ കത്രാജ് ടണൽ

ഇന്ത്യയിൽ, മഹാരാഷ്ട്രയിലെ പൂനെയിൽ   എൻഎച്ച് 48 (മുമ്പ് എൻഎച്ച് 4) ലെ ഒരു ഹൈവേ തുരങ്കമാണ്  **ന്യൂ കത്രാജ് ടണൽ.**  കത്രാജ് ഘട്ടിൽ 1,223 മീറ്റർ നീളുമുള്ള മൂന്ന് പാതകളുള്ള തുരങ്കമാണിത് . ഈ തുരങ്കം പഴയ കത്രാജ് തുരങ്കത്തിന് പകരമായി നിർമ്മിക്കപ്പെട്ടതാണ്.  NATM (ന്യൂ ഓസ്ട്രിയൻ ടണലിംഗ് രീതി) ഉപയോഗിച്ചാണ് തുരങ്കം നിർമ്മിച്ചത്.

മുഖ്യമന്ത്രി വിലാസറാവു ദേശ്മുഖ് 2006 ഡിസംബർ 15 ന് ഇത് തുറന്നു. സുവർണ്ണ ചതുർഭുജ പദ്ധതിയുടെ ഭാഗമാണ് ന്യൂ കത്രാജ് ടണൽ.

വർഗ്ഗം:മഹാരാഷ്ട്രയിലെ കെട്ടിടങ്ങളും നിർമ്മിതികളും
കെ. അബ്ദു ഹാജി

മലബാർ വിപ്ലവത്തിലെ ഒരു പ്രധാന നേതാവും, വിപ്ലവ സർക്കാർ നടത്തിപ്പിൽ പങ്കാളിയുമായിരുന്നു **കെ അബ്ദു ഹാജി**. നിലമ്പൂർ കേന്ദ്രമായാണ് അബ്ദുഹാജി പ്രവർത്തിച്ചുവന്നത്. വാരിയൻ കുന്നനോടൊപ്പം നിരവധി ബ്രിട്ടീഷ് വിരുദ്ധ യുദ്ധങ്ങൾക്ക് ഇദ്ദേഹം നേതൃത്വം നൽകിയിരുന്നു. ബ്രിട്ടീഷ് വിരുദ്ധ നീക്കത്തിനിടയിൽ പൂക്കോട്ടൂരിൽ ഒരു അമ്പലത്തിൽ ഒളിച്ച അബ്ദു ഹാജിയും സംഘവും ബ്രിട്ടീഷ് സൈന്യത്തിന്റെ വെടിവെപ്പിൽ കൊല്ലപ്പെടുകയായിരുന്നു 

## അവലംബം
കേരള ജന്മി സഭ

ബ്രിട്ടീഷ് രാജ്  മലബാർ ജില്ലയിൽ കുടിയാൻ സംഘം, ഖിലാഫത്ത് സഭ എന്നിവയ്ക്ക് ബദലായി 1920 -21 കാലഘട്ടത്തിൽ ജന്മിമാർ രൂപം കൊടുത്ത കൂട്ടായ്മയാണ് **കേരള ജന്മി സഭ**. കുടിയാന്മാരുടെ നിസ്സഹകരണത്തിനും പ്രക്ഷോഭങ്ങൾക്കും എതിരെ ബ്രിട്ടീഷ് സർക്കാർ സഹായത്തോടെ വ്യവസ്ഥാപിതമായി പ്രവർത്തിക്കുവാൻ ഈ കൂട്ടായ്മയിലൂടെ ജന്മിമാർക്കായിരുന്നു. 1921 ആഗസ്റ്റിൽ മലബാറിൽ പൊട്ടിപ്പുറപ്പെട്ട സായുധ പ്രക്ഷോഭമാണ് ഈ സംഘടനയെ നാമാവശേഷമാക്കിയത് എന്ന് കരുതപ്പെടുന്നു.

## അവലംബം
ചക്കിപ്പറമ്പത്ത് മൊയ്തീൻ കുട്ടി ഹാജി

പത്തൊമ്പതാം നൂറ്റാണ്ടിൽ ബ്രിട്ടീഷ് രാജിൽ പെട്ട മലബാർ ജില്ലയിലെ ഏറനാട്ടിൽ ജീവിച്ചിരുന്ന ബ്രിട്ടീഷ് വിരുദ്ധ വിപ്ലവകാരിയും കർഷക പോരാളിയുമായിരുന്നു  ചക്കിപ്പറമ്പൻ മൊയ്തീൻ കുട്ടി ഹാജി. സർക്കാരിനെതിരെ വിപ്ലവം സംഘടിപ്പിച്ചതിൻറെ പേരിൽ നാട് ആന്തമാനിലേക്ക്  
കടത്തപ്പെട്ടു. തടവറയിൽ കിടന്നായിരുന്നു മരണം.  

## ജീവിതരേഖ
ഏറനാട്ടിലെ വെള്ളുവങ്ങാട് ദേശത്ത്  സമ്പന്ന കുടുംബമായ ചക്കിപ്പറമ്പൻ കുടുംബത്തിൽ ആണ് മൊയ്തീൻ മൊയ്തീൻകുട്ടി ഹാജി യുടെ ജനനം. സാമൂതിരിയുടെ കോഴിക്കോട് രാജ്യം നിലവിൽ ഉണ്ടായിരുന്നപ്പോൾ സാമൂതിരിയുമായി ഏറെ അടുപ്പം പുലർത്തിയിരുന്ന കച്ചവട കുടുംബമായിരുന്നു ചക്കി പറമ്പത്തുക്കാർ. മലബാർ  ബ്രിട്ടീഷുകാർക്ക് അധീനപ്പെട്ടതോടെ പുതിയ ഭരണകൂടവുമായി സഹകരിക്കാൻ ചക്കിപ്പറമ്പത്തുക്കാർ വൈമനസ്യം കാട്ടുകയും പലപ്പോഴും ബ്രിട്ടീഷ് വിരുദ്ധ പോരാട്ടങ്ങൾക്ക് നേതൃത്വം നൽകുകയുമുണ്ടായ., ഇതോടെ ബ്രിട്ടീഷ് സർക്കാരിൻറെ നോട്ടപുള്ളികളായി ചക്കിപ്പറമ്പൻ കുടുംബം മാറി.   

മരക്കച്ചവടമായിരുന്നു മൊയ്തീൻ കുട്ടിയുടെ മുഖ്യ സമ്പാദ്യമാർഗ്ഗം. ഏറനാട്ടിലെ മുഖ്യ മുസ്ലിം സമ്പന്നമാരിൽ ഒരാളായി മാറിയ ഹാജിക്ക് ഗതാഗതത്തിനായി നിരവധി പോത്തിൻ വണ്ടികളും, ഏക്കറുകണക്കിന് നെൽപാടങ്ങളുമുണ്ടായിരുന്നു. മറ്റ് ഭൂ പ്രഭുക്കളിൽ നിന്നും വിത്യസ്തമായി തൊഴിലാളികൾക്ക് മാന്യമായ വേതനം നൽകുന്ന സമീപനമായിരുന്നു ഹാജിയുടേത്. ജന്മികളിൽ നിന്നും ദുരിതം നേരിടേണ്ടി വരുന്ന കുടിയാന്മാരുടെ ഭാഗത്ത് നിലയുറപ്പിക്കാനുള്ള ആർജ്ജവം കാട്ടാൻ അദ്ദേഹത്തിനായി. കുടിയാൻ പ്രശ്നങ്ങളിൽ ഇടപെടുന്ന മൊയ്തീൻറെ സമീപനം അസ്വാരസ്യങ്ങൾ സൃഷ്ടിച്ചു. ബ്രിട്ടീഷ് സർക്കാരിൻറെ നയങ്ങൾക്കെതിരെയും ഇദ്ദേഹം പലപ്പോഴും രംഗത്തിറങ്ങുകയും സമരങ്ങൾ സംഘടിപ്പിക്കുകയും ചെയ്തിരുന്നു. സർക്കാരിനും, ജന്മിമാർക്കും ഒരു പോലെ അനഭിമതനായി മാറിയായതോടെ ബ്രിട്ടീഷ് വിരുദ്ധ പ്രവർത്തനങ്ങൾ അവസാനിപ്പിച്ചില്ലെങ്കിൽ സ്വത്തുക്കൾ പിടിച്ചെടുക്കുമെന്ന അന്ത്യശാസന അധികാര കേന്ദ്രങ്ങളിൽ നിന്നും ഹാജിയെ തേടിയെത്തി. ഇത് വകവെക്കാതെ സമര രംഗത്ത് സജീവമായ ഇദ്ദേഹത്തെ 1894 മണ്ണാർക്കാട് വിപ്ലവത്തിൽ സാന്നിധ്യം വഹിച്ചു എന്ന കുറ്റം ചാർത്തി ബ്രിട്ടീഷ് രാജ് ആന്തമാനിലേക്ക് നാടുകടത്തി. 13 വർഷം നീണ്ട് നിന്ന ബ്രിട്ടീഷ് തടവറയിലെ പീഡനങ്ങൾക്കൊടുവിൽ 1907 ൽ ആന്തമാനിലെ കൽത്തുറുങ്കിൽ വെച്ച് മൊയ്തീൻ ഹാജി മരണമേറ്റു വാങ്ങി. തുവൂർ സ്വദേശി കുഞ്ഞായിശുമ്മ ആണ് ഭാര്യ. വിപ്ലവ പോരാളി  വാരിയൻ കുന്നത്ത് കുഞ്ഞഹമ്മദ് ഹാജി ഉൾപ്പടെ 7 സന്താനങ്ങൾ.  

## മറ്റ് താളുകൾ
1894 മണ്ണാർക്കാട് വിപ്ലവം

## അവലംബം

വിഭാഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
ആൻഡ്രോയ്ഡ് കുഞ്ഞപ്പൻ വേർഷൻ 5.25

2019-ൽ പുറത്തിറങ്ങിയ സയൻസ് ഫിക്ഷൻ കോമഡി ഡ്രാമ വിഭാഗത്തിൽ പെടുന്ന ഒരു മലയാളചലച്ചിത്രമാണ് ***ആൻഡ്രോയ്ഡ് കുഞ്ഞപ്പൻ വേർഷൻ 5.25***. രതീഷ് ബാലകൃഷ്ണൻ പൊതുവാൾ സംവിധാനം നിർവഹിച്ച ഈ ചിത്രത്തിൽ സുരാജ് വെഞ്ഞാറമൂട്, സൗബിൻ താഹിർ, സൈജു കുറുപ്പ്, പാർവ്വതി ടി എന്നിവർ പ്രധാന കഥാപാത്രങ്ങളെ അവതരിപ്പിച്ചു.

## കഥാസാരം
ഭാസ്കര പൊതുവാൾ (സുരാജ് വെഞ്ഞാറമൂട്), ഒരു വയസ്സായ മനുഷ്യനെ നോക്കാൻ മകൻ സുബ്രഹ്മണ്യൻ(സൗബിൻ ഷാഹിർ) ഒരു റോബോട്ടിനെ വീട്ടിലെത്തിക്കുന്നു. ആ റോബോട്ട് ഭാസ്കരൻ്റെ ജീവിതത്തിൽ വരുത്തുന്ന മാറ്റങ്ങളാണ് ഈ ചിത്രം ആവിഷ്കരിക്കുന്നത്.
## അഭിനേതാക്കൾ
* സുരാജ് വെഞ്ഞാറമൂട് - ഭാസ്‌കരൻ പൊതുവാൾ 
* സൗബിൻ ഷാഹിർ - സുബ്രഹ്മണ്യൻ 
* സൂരജ് തെലക്കാട് - ആൻഡ്രോയ്ഡ് കുഞ്ഞപ്പൻ വേർഷൻ 5.25 
* സൈജു കുറുപ്പ് - പ്രസന്നൻ
* കെണ്ടി സിർഡോ - ഹിറ്റോമി 
* പാർവതി ടി. - സൗദാമിനി 
* രാജേഷ് മാധവൻ - വിനു 
* ശിവദാസ് കണ്ണൂർ - മുരളി 
* ഉണ്ണി രാജ - ടെയ്‌ലർ രഘു 
* രഞ്ജി കാങ്കോൾ - ബാബു 
* മേഘ മാത്യു - സീത
## ചിത്രത്തിൻ്റെ രണ്ടാം ഭാഗം
*ആൻഡ്രോയ്ഡ് കുഞ്ഞപ്പൻ വേർഷൻ 5.25* എന്ന ചിത്രത്തിന് ലഭിച്ച മികച്ച പ്രതികരണത്തെ തുടർന്ന് ചിത്രത്തിൻ്റെ സംവിധായകൻ ചിത്രത്തിൻ്റെ രണ്ടാം ഭാഗം പ്രഖ്യാപിച്ചു. *ഏലിയൻ അളിയൻ* എന്നാണ് രണ്ടാം ഭാഗത്തിന് പേര് നൽകിയിരിക്കുന്നത്.

## അവലംബം

വർഗ്ഗം:2019-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മലയാളം സയൻസ് ഫിക്ഷൻ ചലച്ചിത്രങ്ങൾ
വർഗ്ഗം:രതീഷ് ബാലകൃഷ്ണൻ പൊതുവാൾ സംവിധാനം ചെയ്ത ചലച്ചിത്രങ്ങൾ
കേരളസംസ്ഥാന ചലച്ചിത്രപുരസ്കാരം 2019

കേരള സർക്കാരിന്റെ 50-ാമത് **[[കേരള സംസ്ഥാന ചലച്ചിത്ര പുരസ്കാരം|സംസ്ഥാന ചലച്ചിത്ര അവാർഡുകൾ]]** 2020 ഒക്ടോബർ 13-നു് തിരുവനന്തപുരത്ത് പ്രഖ്യാപിച്ചു. സാംസ്കാരിക വകുപ്പ് മന്ത്രി എ.കെ ബാലനാണ് പുരസ്‌കാരങ്ങൾ പ്രഖ്യാപിച്ചത്.

## ചലച്ചിത്രത്തിനു ലഭിച്ച പുരസ്കാരങ്ങൾ

## വ്യക്തിഗത പുരസ്കാരങ്ങൾ

## രചനാ വിഭാഗത്തിനുള്ള പുരസ്കാരങ്ങൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
പി.കെ.കെ. ബാവ

കേരളത്തിലെ ഒരു പൊതുപ്രവർത്തകനും ഇന്ത്യൻ യൂണിയൻ മുസ്ലിം ലീഗ് നേതാവുമാണ് **പി.കെ.കെ. ബാവ**.  

## ജീവിതരേഖ

നൂറൂദ്ദിൻ മുഹമ്മദ് ബാവ മുസ്ലിയാരിന്റേയും ഫാതിമ്മയുടേയും മകനായി 1949 സെപ്തംബർ 1 ന് ജനിച്ചു.

## പദവി

* പൊതുമരാമത് വകുപ്പ് മന്ത്രി - 29-06-1991 മുതൽ 16-03-1995 വരെ.
* പഞ്ചായത്ത് - സാമുഹിക ക്ഷേമ വകുപ്പ് മന്ത്രി - 20-04-1995 മുതൽ 09-05-1996 വരെ. 
* സെക്രട്ടറി, മുസ്ലീ ലീഗ് നിയമസഭാകക്ഷി
* കെ.എസ്.ആർ.ടി.സി. ഉപദേശക കൗൺസിൽ അംഗം.
* മുസ്ലീം ലീഗ് സെക്രട്ടറിയേറ്റ് അംഗം
* ചെമ്മഞ്ചേരി പഞ്ചായത്ത് പ്രസിഡന്റ്
* പ്രസിഡന്റ്, കേരള മുസ്ലീം എഡ്യുക്കേഷണൽ അസോസിയേഷൻ
* പ്രസിഡന്റ്, മുസ്ലീം യൂത്ത് ലീഗ് സംസ്ഥാന കമ്മിറ്റി (1974-90)
* ജനറൽ സെക്രട്ടറി, കോഴിക്കോട് ജില്ലാ മുസ്ലീം ലീഗ്

## തിരഞ്ഞെടുപ്പുകൾ

## കുടുംബം
ഉമൈനയാണ് ഭാര്യ. 3 ആൺ കുട്ടികളും ഒരു പെൺ കുട്ടിയും.

## അവലംബം

 
വർഗ്ഗം:ഒൻപതാം കേരള നിയമസഭയിലെ മന്ത്രിമാർ
വർഗ്ഗം:കേരളത്തിലെ സാമൂഹികക്ഷേമവകുപ്പ് മന്ത്രിമാർ
വർഗ്ഗം:കേരളത്തിലെ പൊതുമരാമത്ത് വകുപ്പ് മന്ത്രിമാർ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:സെപ്റ്റംബർ 1-ന് ജനിച്ചവർ
വർഗ്ഗം:1949-ൽ ജനിച്ചവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
സിദ്ധാർത്ഥ് പ്രിയദർശൻ

കേരളത്തിലെ ഒരു ഗ്രാഫിക് ഡിസൈനറാണ് **സിദ്ധാർത്ഥ് പ്രിയദർശൻ**. ചലച്ചിത്രസംവിധായകനായ പ്രിയദർശന്റെ മകനാണ് ഇദ്ദേഹം. അമേരിക്കയിൽ നിന്ന് ഗ്രാഫിക്സ് കോഴ്സ് കഴിഞ്ഞ ശേഷം പ്രിയദർശൻ സംവിധാനം ചെയ്ത മരക്കാർ: അറബിക്കടലിന്റെ സിംഹം എന്ന ചിത്രത്തിലൂടെ ആദ്യമായി വിഎഫ്എക്സ് സൂപ്പർ വൈസറായി പ്രവർത്തിച്ചു. ഈ ചിത്രത്തിലെ വിഷ്വൽ എഫക്ട്‌സിന് 2019-ലെ കേരള സംസ്ഥാന ചലച്ചിത്രപുരസ്കാരത്തിൽ പ്രത്യേക ജൂറി പുരസ്കാരം നേടി.

## അവലംബം

വർഗ്ഗം:ഗ്രാഫിക് ഡിസൈൻ
കാൻഡിസെ മക്ക്ലൂർ

ദക്ഷിണാഫ്രിക്കൻ വംശജയായ ഒരു കനേഡിയൻ നടിയാണ് **കാൻഡിസ് "കാൻഡിസെ" മക്ക്ലൂർ**  (ജനനം: 22 മാർച്ച് 1980) സൈഫൈ ചാനലിന്റെ ടെലിവിഷൻ പരിപാടിയായ ബാറ്റിൽസ്റ്റാർ ഗാലക്റ്റിക്കയിൽ അനസ്താസിയ ഡ്യുവല്ല, നെറ്റ്ഫ്ലിക്സ് ടെലിവിഷൻ പരമ്പരയായ ഹെംലോക്ക് ഗ്രോവിൽ ഡോ. ക്ലെമന്റൈൻ ചേസിയർ എന്നീ കഥാപാത്രങ്ങളെ അവർ അവതരിപ്പിച്ചിട്ടുണ്ട്.

## ആദ്യകാലജീവിതം
ദക്ഷിണാഫ്രിക്കയിലെ ഡർബൻ നഗരത്തിലാണ് കാൻഡിസ് മക്ക്ലൂർ  ജനിച്ചത്. കേപ് കളേഡ് വംശജയാണ് മക്ക്ലൂർ. 1998-ൽ വെസ്റ്റ് വാൻ‌കൂവർ സെക്കൻഡറി സ്കൂളിൽ നിന്നും ബിരുദം നേടി.

## അഭിനയ ജീവിതം
1999-ലെ ടെലിവിഷൻ ചിത്രമായ *ഇൻ എ ക്ലാസ് ഓഫ് ഹിസ് ഓൺ* എന്ന സിനിമയിൽ ലൂ ഡയമണ്ട് ഫിലിപ്സിനൊപ്പമായിരുന്നു മക്ക്ലൂറിന്റെ ആദ്യത്തെ ടെലിവിഷൻ അഭിനയം. അതിനുശേഷം 2000-ൽ പ്രദർശിപ്പിച്ച ഫോക്സ് ഫാമിലിയുടെ ടെലിവിഷൻ പരമ്പരയായ ഹയർ ഗ്രൗണ്ട് (ജുവൽ സ്റ്റൈറ്റ്, ഹെയ്ഡൻ ക്രിസ്റ്റെൻസൺ, എ.ജെ. കുക്ക് എന്നിവരോടൊപ്പം), എൻ‌ബി‌സിയുടെ ശനിയാഴ്ച രാവിലെ പ്രക്ഷേപണം ചെയ്യുന്ന പരമ്പരയായ ജസ്റ്റ് ഡീൽ എന്നിവയിലും, 2000-ത്തിൽ തന്നെ പ്രദർശിപ്പിച്ച കനേഡിയൻ നാടക ടെലിവിഷൻ പരമ്പരയായ ഡാവിഞ്ചീസ് ഇൻക്വസ്റ്റിലും മക്ക്ലൂർ അഭിനയിച്ചു.

2002-ൽ ഷോടൈമിന്റെ ടെലിവിഷൻ പരമ്പരയായ ജെറമിയയിൽ എലിസബത്ത് മൺറോ എന്ന കഥാപാത്രത്തെ ലൂക്ക് പെറി, മാൽക്കം-ജമാൽ വാർണർ എന്നിവരോടൊപ്പം മക്ക്ലൂർ അവതരിപ്പിച്ചു.ആ വർഷം തന്നെ സ്റ്റീഫൻ കിങ്ങിന്റെ കാരി എന്ന നോവലിനെ ആസ്പദമാക്കി നിർമ്മിച്ച ടെലിവിഷൻ ചലച്ചിത്രത്തിൽ സ്യൂ സ്നെൽ എന്ന സാങ്കല്പിക കഥാപാത്രത്തെ അവതരിപ്പിച്ചു.

## സ്വകാര്യ ജീവിതം
2013-ലെ വിവരമനുസരിച്ച് ലോകത്തെ വികസ്വര പ്രദേശങ്ങളിലെ ദരിദ്ര്യരെ സഹായിക്കുന്നതിനായി മക്ക്ലൂർ ലാഭേച്ഛയില്ലാതെ പ്രവർത്തിക്കുന്ന സംഘടനയായ കെയർ കാനഡയുമായി ചേർന്ന് പ്രവർത്തിക്കുന്നു.  2013-ലെ തന്നെ വിവരമനുസരിച്ച് മക്ക്ലൂർ ബ്രിട്ടീഷ് കൊളംബിയയിലെ വാൻകൂവറിൽ താമസിക്കുന്നു. സംഗീതജ്ഞനായ സിലൻസിനെ മക്ക്ലൂർ വിവാഹം കഴിച്ചു.

## ഫിലിമോഗ്രാഫി
### ഫിലിം

### ടെലിവിഷൻ

## അവലംബം

## പുറംകണ്ണികൾ
* 

വർഗ്ഗം:1980-ൽ ജനിച്ചവർ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
സിനിമാ സന്ദർഭങ്ങൾ

ഡോ.പി.കെ. രാജശേഖരൻ രചിച്ച മലയാള ഗ്രന്ഥമാണ് **സിനിമാ സന്ദർഭങ്ങൾ : സിനിമാശാലയും കേരളീയ പൊതുമണ്ഡലവും**. 2019 ലെ സംസ്ഥാന ചലച്ചിത്ര പുരസ്‌കാരങ്ങളിൽ  മികച്ച ചലച്ചിത്ര ഗ്രന്ഥമായി തെരഞ്ഞെടുക്കപ്പെട്ട ഗ്രന്ഥമാണിത്. 

## അവലംബം


വർഗ്ഗം:ചലച്ചിത്രഗ്രന്ഥങ്ങൾ
വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
വർഗ്ഗം:മികച്ച ചലച്ചിത്രഗ്രന്ഥത്തിനുള്ള സംസ്ഥാന പുരസ്കാരം നേടിയ ഗ്രന്ഥങ്ങൾ
സിനിമ മുഖവും മുഖംമൂടിയും

2019 ലെ മികച്ച ചലച്ചിത്ര ഗ്രന്ഥത്തിനുള്ള പ്രത്യേക ജൂറി പരാമർശം നേടിയ മലയാള ഗ്രന്ഥമാണ് സിനിമ മുഖവും മുഖംമൂടിയും. ഡോ. രാജേഷ് എം.ആർ ആണ് രചയിതാവ്. 

## ഉള്ളടക്കം
താരപദവി, ലിംഗ രാഷ്ട്രീയം, ദേശവും ദേശീയതയും, നവമാധ്യമങ്ങളും സിനിമയും, ന്യൂ ജനറേഷൻ സിനിമ, ബോളിവുഡ് സിനിമ, തമിഴ് ജനപ്രിയ സിനിമ, കീഴാള രാഷ്ട്രീയം മുതലായ നിരവധി വിഷയങ്ങൾ പുസ്‌തകം ചർച്ച ചെയ്യുന്നു. ദിലീപ്, വിജയ്, സുകുമാരി എന്നീ താരങ്ങളെ അടിസ്ഥാനമാക്കിയുള്ള പഠനം ഈ ഗ്രന്ഥത്തിലുണ്ട്. വിജയ് സിനിമകളെ, തൊണ്ണൂറുകളിൽ ഇറങ്ങിയവ -  രണ്ടായിരത്തിനുശേഷം ഇറങ്ങിയവ എന്നിങ്ങനെ സൂക്ഷ്‌മമായി പരിശോധിക്കുന്നു. മുംബൈ പൊലീസിനെക്കുറിച്ചുള്ള പഠനത്തിൽ ആ സിനിമ മറ്റു കുറ്റാന്വേഷണ സിനിമകളിൽനിന്ന് എങ്ങനെ വ്യത്യസ്‌തമാകുന്നുവെന്നാണ് അന്വേഷിക്കുന്നത്. ആൺകോയ്‌മ അധികാരങ്ങൾ കുടുംബത്തെയും ലൈംഗികതയെയും എപ്രകാരമാണ് കണ്ടിരുന്നതെന്ന് ഇവൻ മേഘരൂപൻ, ഒഴിമുറി എന്നീ ചലച്ചിത്രങ്ങളെ ആസ്‌പദമാക്കി പഠന വിധേയമാക്കുന്നു. സിദ്ധാർഥ്‌ ശിവയുടെ ഐൻ എന്ന ചിത്രത്തെ ആസ്‌പദമാക്കി മുസ്ലിം സ്വത്വത്തിന്റെ സംഘർഷങ്ങൾ വിശകലനം ചെയ്യുന്നു. ലെനിൻ രാജേന്ദ്രൻ സാഹിത്യകൃതികളെ ആസ്‌പദമാക്കി സംവിധാനംചെയ്‌ത  ചലച്ചിത്രങ്ങളെ സമകാലിക സാംസ്‌കാരിക പരിസരത്തിൽ വായിക്കാനുള്ള ശ്രമങ്ങളാണ് അനുവർത്തനങ്ങളുടെ സമകാലീന വായന എന്ന ലേഖനത്തിൽ നടത്തിയിരിക്കുന്നത്.

### പ്രധാന ലേഖനങ്ങൾ

* പ്രണയത്തിലെ ആൺവിളയാട്ടങ്ങൾ
* സവർണ ക്രൈസ്‌തവതയുടെ ദൃശ്യഭൂപടങ്ങൾ
* അനുവർത്തനങ്ങളുടെ സമകാലീന വായന
* രാമസങ്കൽപ്പം ഇന്ത്യൻ സിനിമയിൽ

## അവലംബം

വർഗ്ഗം:ചലച്ചിത്രഗ്രന്ഥങ്ങൾ
വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
വർഗ്ഗം:മികച്ച ചലച്ചിത്രഗ്രന്ഥത്തിനുള്ള സംസ്ഥാന പുരസ്കാരം നേടിയ ഗ്രന്ഥങ്ങൾ
എം.ആർ. രഘുചന്ദ്രബാൽ

1991 മുതൽ 1995 വരെ നിലവിലിരുന്ന നാലാം കരുണാകരൻ മന്ത്രിസഭയിലെ സംസ്ഥാന എക്സൈസ് വകുപ്പ് മന്ത്രിയായിരുന്ന തിരുവനന്തപുരം ജില്ലയിൽ നിന്നുള്ള മുതിർന്ന കോൺഗ്രസ് നേതാവായിരുന്നു **എം.ആർ. രഘുചന്ദ്രബാൽ (1950-2025).** രണ്ടു തവണ കേരള നിയമസഭാംഗമായും അദ്ദേഹം പ്രവർത്തിച്ചിട്ടുണ്ട്.

## ജീവിതരേഖ
തിരുവനന്തപുരം ജില്ലയിലെ
നെയ്യാറ്റിൻകര താലൂക്കിലെ
കാഞ്ഞിരംകുളത്ത് എം.രാഘവൻ നാടാറിന്റേയും കമല ഭായിയുടേയും മകനായി 1950 മാർച്ച് 12ന് ജനിച്ചു. ബിരുദധാരിയാണ്. 1970-കളിൽ ഇടതു വിദ്യാർത്ഥി രാഷ്ട്രീയത്തിൽ സജീവമായ 
രഘുചന്ദ്രബാൽ ഗാനങ്ങൾ കമ്പോസ് ചെയ്യുകയും നാടകങ്ങൾ എഴുതുകയും
*കക്കയം ക്യാമ്പ്* എന്ന നാടകത്തിൽ അഭിനയിക്കുകയും ചെയ്തിട്ടുണ്ട്. 

1975-ൽ രാജ്യത്ത് അടിയന്തരാവസ്ഥ പ്രഖ്യാപിച്ചപ്പോൾ അതിനെതിരെ പോരാടിയ രഘുചന്ദ്രബാൽ പിന്നീട് ലീഡർ കെ.കരുണാകരൻ്റെ സ്വാധീനത്തിൽ 
1977-ൽ കോൺഗ്രസ് പാർട്ടിയിൽ ചേർന്നു. 1978 മുതൽ 1995 വരെ കാഞ്ഞിരംകുളം പഞ്ചായത്ത് പ്രസിഡൻ്റായിരുന്നു.

കേരളത്തിലെ കോൺഗ്രസ് രാഷ്ട്രീയത്തിൽ
ഐ ഗ്രൂപ്പിൻ്റെ പോരാളിയും ലീഡർ കെ.കരുണാകരൻ്റെ വിശ്വസ്ഥനുമായിരുന്നു.
1991 മുതൽ 1995 വരെ 
നിലവിലിരുന്ന നാലാം കരുണാകരൻ മന്ത്രിസഭയിലെ സംസ്ഥാന 
എക്സൈസ് വകുപ്പ് മന്ത്രിയായും പ്രവർത്തിച്ചിട്ടുണ്ട്.

1992-ൽ നടന്ന കോൺഗ്രസ് സംഘടനാ 
തെരഞ്ഞെടുപ്പിൽ ലീഡർ കെ.കരുണാകരൻ 
നേതൃത്വം നൽകിയ ഐ ഗ്രൂപ്പ് 
കെപിസിസിയിൽ പൂർണ ആധിപത്യം 
നേടിയതിന് പിന്നാലെ അന്നത്തെ 
കെപിസിസി പ്രസിഡൻ്റായിരുന്ന
എ.കെ.ആൻ്റണിയെ തോൽപ്പിച്ച്
എ ഗ്രൂപ്പിൽ നിന്നും ഐ ഗ്രൂപ്പിലേക്ക് കളം മാറിയ വയലാർ രവി 1992-ൽ കെ.പി.സി.സി പ്രസിഡൻ്റായതിന് പിന്നിലും 
രഘുചന്ദ്രബാൽ നിർണായക സ്വാധീനം ചെലുത്തിയിരുന്നു.

1992-ന് ശേഷം കേരളത്തിലെ
കോൺഗ്രസ് പാർട്ടിയിലുണ്ടായ തിരുത്തൽ വാദത്തിന് ഒപ്പം ഐഎസ്ആർഒ ചാര കേസിൽ കേരളത്തിലെ കോൺഗ്രസ് രാഷ്ട്രീയത്തിൽ ഗ്രൂപ്പ് വഴക്ക് കൂടി മൂർച്ഛിച്ചപ്പോൾ 1995-ൽ കേരള മുഖ്യമന്ത്രി സ്ഥാനം രാജിവച്ച് കെ.കരുണാകരൻ  ദേശീയ രാഷ്ട്രീയത്തിലേക്ക് വഴി മാറിയതോടെ രഘുചന്ദ്രബാലിൻ്റെ രാഷ്ട്രീയ ജീവിതത്തിനും തിരശ്ശീല വീണു. 

1980-ൽ കോവളത്ത് നിന്നും 1991-ൽ പാറശാലയിൽ നിന്നും നിയമസഭാംഗമായ രഘുചന്ദ്രബാൽ 1996-ലെ നിയമസഭ തിരഞ്ഞെടുപ്പിൽ പാറശാലയിൽ നിന്നും
വീണ്ടും മത്സരിച്ചെങ്കിലും സുന്ദരൻ നാടാറിനോട് പരാജയപ്പെട്ടു.

### സ്വകാര്യ ജീവിതം
* ഭാര്യ: സി.എം. ഓമന
* മക്കൾ:
* ആർ.വിവേക് (ദുബായ്)
* ആർ.പ്രപഞ്ച് IAS

## പദവികൾ

* സംസ്ഥാന എക്‌സൈസ് വകുപ്പ് മന്ത്രി - 02-07-1991 മുതൽ 16-03-1995 വരെ.
* 1978-1995 : പ്രസിഡന്റ്, കാഞ്ഞിരംകുളം പഞ്ചായത്ത്

## തിരഞ്ഞെടുപ്പുകൾ

## അവലംബം

 
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:1950-ൽ ജനിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കേരളത്തിലെ എക്സൈസ് വകുപ്പ് മന്ത്രിമാർ
കാരെൻ പിസ്റ്റോറിയസ്

ദക്ഷിണാഫ്രിക്കൻ വംശജയായ ന്യൂസിലാന്റ് നടിയാണ് **കാരെൻ പിസ്റ്റോറിയസ്** . 2015-ൽ പുറത്തിറങ്ങിയ സ്ലോ വെസ്റ്റ് എന്ന സിനിമയിൽ റോസ് എന്ന കഥാപാത്രത്തെ അവതരിപ്പിച്ചതിന്റെ പേരിൽ അവർ പ്രശസ്തയാണ്.
## ഫിലിമോഗ്രാഫി

### ഫിലിം

### ടെലിവിഷൻ

## അവലംബം

## പുറം കണ്ണികൾ
* 

വർഗ്ഗം:1990-ൽ ജനിച്ചവർ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
കമലാംബാ നവാവരണ കൃതികൾ

കർണ്ണാടക സംഗീതത്തിലെ തന്നെ ഏറ്റവും പ്രസിദ്ധമായ ഒരു കൂട്ടം കൃതികളാണ് മുത്തുസ്വാമി ദീക്ഷിതർ രചിച്ച **കമലാംബാ നവാവരണ കൃതികൾ**.

## വിവരണം
തമിഴ്‌നാട്ടിലെ തഞ്ചാവൂർ ജില്ലയിലുള്ള തിരുവാരൂരിലെ കമലാംബാ ദേവിയെ പ്രകീർത്തിച്ച് എഴുതിയ ഈ കൃതികൾ ദേവിയെക്കുറിച്ച് സവിസ്തരം  പ്രതിപാദിക്കുന്നു. നവാവരണം എന്നു പറഞ്ഞാൽ ശ്രീചക്രത്തിലെ ഒൻപത് അടരുകളാണ്. ഓരോ ആവരണത്തിലും ഓരോ അവതാരങ്ങളെപ്പറ്റി പറയുന്നത് അതാത് കൃതികളിൽ പരാമർശിച്ചിട്ടുണ്ട്.

സംഗീതത്തിന്റെ കാര്യത്തിലായാലും പ്രമുഖങ്ങളായ രാഗങ്ങളാണ് നവാവരണകൃതികൾക്ക് ഉപയോഗിച്ചിരിക്കുന്നത്. തോടി, കല്യാണി, കാംബോജി, ശങ്കരാഭരണം, സഹാന, ആനന്ദഭൈരവി, ഭൈരവി എന്നിവയോടൊപ്പം അത്രയ്ക്ക് പ്രമുഖമല്ലാത്ത പുന്നാഗവരാളി, ഘണ്ട, ആഹിരി എന്നീ രാഗങ്ങളും ഈ കൃതികളിൽ ഉപയോഗിച്ചിരിക്കുന്നു.

## കൃതികൾ

കമലാംബാ നവാവരണകൃതികൾ ആലപിക്കുന്നതിനു മുൻപ് ഒരു ഗണപതി സ്തുതിയും സുബ്രഹ്മണ്യസ്തുതിയും  പതിവാണ്.

# ശ്രീ മഹാഗണപതി രവതുമാം - ഗൗള- മിശ്രചാപ്പ്
# ബാലസുബ്രഹ്മണ്യം ഭജേഹം - സുരുട്ടി- ആദി

ഇവയാണ് പതിനൊന്നു കൃതികൾ:

# കമലാംബികേ - തോടി - രൂപകം (ധ്യാനകൃതി)
# കമലാംബ സംരക്ഷതു - ആനന്ദഭൈരവി - മിശ്രചാപ്പ്
# കമലാംബം ഭജരേ - കല്യാണി - ആദി
# ശ്രീ കമലാംബികായാ കടാക്ഷിതോഹം - ശങ്കരാഭരണം - രൂപകം
# കമലാബികായൈ - കാംബോജി - ഖണ്ഡ (അട)
# ശ്രീ കമലാംബികായാ പരം - ഭൈരവി - മിശ്ര ജംബ
# കമലാംബികയാസ്തവ - പുന്നാഗവരാളി - രൂപകം
# ശ്രീ കമലാംബികായാം - സഹാന - തിശ്ര ത്രിപുട
# ശ്രീ കമലാംബികേ അവാവ - ഘണ്ട - ആദി
# ശ്രീ കമലാംബാ ജയതി - ആഹിരി - രൂപകം
# ശ്രീ കമലാംബികേ - ശ്രീരാഗം - ഖണ്ഡ ഏകം (മംഗള കൃതി)

കമലാംബ എന്ന നാമത്തിന്റെ വിഭക്തിപ്രത്യയങ്ങൾ ഈ കൃതികളിൽ ഉപയോഗിച്ചിരിക്കുന്നത് ശ്രദ്ധേയമാണ്:

कमलांबा, कमलांबां, कमलांबिकया, कमलांबिकायै, कमलांबिकायाः, कमलांबिकायाः, कमलांबिकायां, कमलांबिके.

## അവലംബം

വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ
വർഗ്ഗം:കമലാംബാ നവാവരണ കൃതികൾ

## പുറത്തേക്കുള്ള കണ്ണികൾ
* സീതാ രാജനും ശിക്ഷ്യരും ചേർന്നുള്ള കമലാംബാ നവാവരണകൃതികളുടെ ആലാപനം
മൈമെനിക്കോഡ്സ് ലട്രില്ലെ

സെറാമ്പിസിഡേ കുടുംബത്തിലെ ഒരു ഇനം വണ്ടാണ് **മൈമെനിക്കോഡ്സ് ലട്രില്ലെ.** 1906-ൽ ഫോവൽ ഇത് വിവരിച്ചു. ന്യൂ കാലിഡോണിയയിൽ നിന്നാണ് ഇത് അറിയപ്പെടുന്നത്.
## അവലംബം

വർഗ്ഗം:വണ്ടുകൾ
എറസ്ട്രോയിഡുകൾ

നോക്റ്റൂയിഡേ കുടുംബത്തിലെ നിശാശലഭങ്ങളുടെ‍‍ ഒരു ജനുസ്സാണ് എറാസ്ട്രോയിഡുകൾ. ജോർജ്ജ് ഹാംപ്സൺ 1893 ൽ ഈ ജനുസ്സിനെ വിവരിച്ചു.
## വിവരണം
ഇത് എറാസ്ട്രിയയ്ക്ക് സമാനമാണ്, പക്ഷേ 7, 8, 9, 10 എന്നീ സിരകളിൽ വ്യത്യാസമുണ്ട്, കൂടാതെ എയ്റോസോളിന്റെ അഭാവവും.
## സ്പീഷീസ്
**[[Erastroides albiguttata]]* Druce, 1909
**[[Erastroides curvifascia]]* Hampson, 1891
**[[Erastroides emarginata]]* Hampson, 1910
**[[Erastroides endomela]]* Hampson, 1910
**[[Erastroides fausta]]* Swinhoe, 1903
**[[Erastroides flavibasalis]]* Hampson, 1897
**[[Erastroides hermosilla]]* Schaus, 1904
**[[Erastroides javensis]]* Warren, 1913
**[[Erastroides mesomela]]* Hampson, 1910
**[[Erastroides molybdopasta]]* Turner, 1908
**[[Erastroides oletta]]* Schaus, 1904
**[[Erastroides oliviaria]]* Hampson, 1893
**[[Erastroides propera]]* Grote, 1882

## അവലംബം

*
ഓക്സികാനസ് താസസ്

ഹെപ്പിയലിഡേ കുടുംബത്തിലെ ഒരു നിശാശലഭമാണ് ആണ് **ഓക്സികാനസ് താസസ്**. ഇത് ന്യൂ ഗ്വിനിയയിൽ കാണപ്പെടുന്നു.

## അവലംബം

# **^** Nielsen, Ebbe S.; Robinson, Gaden S.; Wagner, David L. (2000). "Ghost-moths of the world: a global inventory and bibliography of the Exoporia (Mnesarchaeoidea and Hepialoidea) (Lepidoptera )" (PDF). *Journal of Natural History*. **34** (6): 823–878. doi:10.1080/002229300299282.
ഹെലിയാസ്റ്റസ്

അക്രിഡിഡേ കുടുംബത്തിലെ ബാൻഡ് ചിറകുള്ള വെട്ടുക്കിളികളുടെ ഒരു ജനുസ്സാണ് ഹെലിയാസ്റ്റസ്. ഹെലിയാസ്റ്റസിൽ  പത്തോളം ഇനങ്ങളുണ്ട്. 
## സ്പീഷീസ്
 
* *[[Heliastus aztecus]]* Saussure, 1884
* *[[Heliastus benjamini]]* Caudell, 1905 (arroyo grasshopper)
* *[[Heliastus cirrhoides]]* Otte, 1984
* *[[Heliastus guanieri]]* Caudell, 1903
* *[[Heliastus infrequens]]* Otte, 1984
* *[[Heliastus obesus]]* Saussure, 1884
* *[[Heliastus rubellus]]* Otte, 1984
* *[[Heliastus rufipennis]]* Liebermann, 1945
* *[[Heliastus subroseus]]* Caudell, 1904 (rose-wing beach grasshopper)
* *[[Heliastus sumichrasti]]* (Saussure, 1861)

## അവലംബം

വർഗ്ഗം:ഷഡ്‌പദനിരകൾ
അന്ന കാതറിന ബ്ലോക്ക്

ബറോക്ക് ശൈലിയിൽ  പുഷ്പങ്ങൾ ആലേഖ്യം ചെയ്യുമായിരുന്ന  ജർമൻ ചിത്രകാരിയായിരുന്നു **അന്ന കാതറിന ബ്ലോക്ക്** (ജനനം 1642, ന്യൂറെംബർഗ് -മരണം 1719, റീജൻസ്ബർഗ്).

## ജീവചരിത്രം
ഡച്ചു ചിത്രകാരൻ ആർണോൾഡ് ഹുബ്രാകെൻറെ  അഭിപ്രായത്തിൽ   പുഷ്പചിത്രകാരൻ ജോഹാൻ തോമസ് ഫിഷറിന്റെ മകളാണ് അന്ന കാതറിന. പിതാവാണ് അവളെ ചിത്രമെഴുത്ത് അഭ്യസിപ്പിച്ചത്   ജലച്ചായംകൊണ്ടും  എണ്ണച്ചായം കൊണ്ടും  പൂക്കൾ വരയ്ക്കുന്നതിൽ അവൾ സമർഥയായിരുന്നു.  1660 കളിൽ  സാക്സോണി-അൻഹാൾട്ടിൽ സ്ഥിതിചെയ്യുന്ന ഹാൽ പട്ടണത്തിൽ ഓഗസ്റ്റ് വോൺ സാക്സൻ പ്രഭുവിൻറെ ഭാര്യ മെക്ലെൻബർഗ്-ഷ്വെറിനിലെ പ്രഭ്വി അന്ന മരിയയെയും അവരുടെ പെൺമക്കളെയും  ചിത്രമെഴുത്ത് പഠിപ്പിച്ചത് അന്നയായിരുന്നു . 1664 ൽ ചിത്രകാരനായ ബെഞ്ചമിൻ ബ്ലോക്കിനെ വിവാഹം കഴിച്ചു. യോവാകിം വോൺ സാന്ദ്രാർട്ട്  സമഗ്ര കലാനിഘണ്ടു *ടോച്ച് അക്കാദമി* എഴുതുമ്പോൾ അന്ന കാതറിന ജീവിച്ചിരിപ്പുണ്ടായിരുന്നു. ഈ പുസ്തകത്തിൽനിന്നുള്ള  വിവരങ്ങളാണ്   ഹൂബ്രാകെൻ എടുത്തത്. 

*നെതർലൻഡ് ഇൻസ്റ്റിറ്റ്യൂട്ട് ഓഫ് ആർട് അകാദമിയിലെ*  (ആർ‌കെ‌ഡി)  രേഖകളും  ഇതു ശരി വെയ്ക്കുന്നു.
## അവലംബം

വർഗ്ഗം:1642-ൽ ജനിച്ചവർ
വർഗ്ഗം:പുഷ്പ കലാകാരന്മാർ
വർഗ്ഗം:1719-ൽ മരിച്ചവർ
ഒലിവെല്ല ഗെയ്‌ലോർഡി

ഒരു ചെറിയ കടൽ ഒച്ചാണ് **ഒലിവെല്ല ഗെയ്‌ലോർഡി **.  ഇത്, ഒലിവെല്ലിഡേ കുടുംബത്തിൽപ്പെടുന്നു
## അവലംബം
ഒലസ്യ അലിയേവ

1998 ലെ വിന്റർ ഒളിമ്പിക്സിലും 2006 വിന്റർ ഒളിമ്പിക്സിലും മത്സരിച്ച റഷ്യൻ മുൻ ആൽപൈൻ സ്കീയറാണ് **ഒലേഷ്യ അലിയേവ** (ജനനം: 17 ഓഗസ്റ്റ് 1977).
## അവലംബം

## പുറംകണ്ണികൾ
* sports-reference.com
വർഗ്ഗം:ഒളിമ്പിക്സിൽ പങ്കെടുത്തവർ
വർഗ്ഗം:1977-ൽ ജനിച്ചവർ
ഇൻഗ്രിഡ് ലാർസൻ

1932 ലെ സമ്മർ ഒളിമ്പിക്സിൽ മത്സരിച്ച ഡാനിഷ് മുങ്ങൽ വിദഗ്ധനായിരുന്നു ഇൻഗ്രിഡ് ലാർസൻ (പിന്നീട് സാബ്രോ; 12 ജൂലൈ 1912 - 18 ഫെബ്രുവരി 1997). 10 മീറ്റർ പ്ലാറ്റ്ഫോമിൽ അഞ്ചാമതും 3 മീറ്റർ സ്പ്രിംഗ്ബോർഡ് മത്സരത്തിൽ എട്ടാം സ്ഥാനവും അവർ നേടി.

1945 ഫെബ്രുവരി 10 ന് അവൾ പോൾ സാബ്രോയെ വിവാഹം കഴിച്ചു.
## References

വർഗ്ഗം:1912-ൽ ജനിച്ചവർ
വർഗ്ഗം:1997-ൽ മരിച്ചവർ
ജനേഷ്യ എക്സ്ക്ലൂസിവ

നോക്റ്റൂയിഡേ കുടുംബത്തിലെ ഒരു നിശാശലഭമാണ് ആണ് **ജനേഷ്യ എക്സ്ക്ലൂസിവ**. ചിലിയിലെ മൗൾ മേഖലയിലാണ് ഇത് കാണപ്പെടുന്നത്.

ചിറകുകകളുടെ വിസ്താരം 41–45 മില്ലിമീറ്ററാണ്.

## അവലംബം

വർഗ്ഗം:നിശാശലഭങ്ങൾ
കുർട്ട് സ്കെയ്ൻ

മുൻ ഓസ്ട്രിയൻ സൈക്ലിസ്റ്റാണ് കുർട്ട് സ്കെയ്ൻ (ജനനം: 12 ഡിസംബർ 1930). 1956 ലെ സമ്മർ ഒളിമ്പിക്സിലും 1960 സമ്മർ ഒളിമ്പിക്സിലും അദ്ദേഹം മത്സരിച്ചു.
## അവലംബം

വർഗ്ഗം:ഒളിമ്പിക്സിൽ പങ്കെടുത്തവർ
വർഗ്ഗം:സൈക്ലിങ് താരങ്ങൾ
ജാക്ക് സ്‌കൈബിൾ

രണ്ട് സീസണുകളിൽ രണ്ട് വ്യത്യസ്ത ടീമുകൾക്കായി കളിച്ച ഒരു പ്രൊഫഷണൽ ബേസ്ബോൾ കളിക്കാരനായിരുന്നു **ജോൺ ജി. "ജാക്ക്" സ്കീബിൾ**. 1893-ൽ ക്ലീവ്‌ലാന്റ് സ്പൈഡേഴ്സിലൂടെ തുടക്കമിട്ട അദ്ദേഹം അടുത്ത വർഷം തന്നെ ഫിലാഡൽഫിയ ഫിലീസിനുവേണ്ടി കളിച്ചു.

പെൻ‌സിൽ‌വാനിയ അതിർത്തിക്കടുത്തുള്ള ഒരു വ്യാവസായിക പട്ടണമായ ഒഹായോയിലെ യങ്‌സ് ടൗണിന്റെ ഭാഗമായ ബ്രയർ ഹിൽ‌ ഗ്രാമത്തിലാണ് അദ്ദേഹം ജനിച്ചത്. 
## അമേച്വർ, പ്രൊഫഷണൽ കരിയർ
ട്രൈ-സ്റ്റേറ്റ് ലീഗ്, അയൺ & ഓയിൽ ലീഗ്, ന്യൂ ഇംഗ്ലണ്ട് ലീഗ് എന്നിവയുമായി ബന്ധപ്പെട്ട മൈനർ ലീഗ് ടീമുകളുമായി പന്ത് കളിക്കാൻ തുടങ്ങുന്നതിനുമുമ്പ് ഒരു പ്രാദേശിക മാവ് മില്ലിൽ ജോലി ചെയ്തിരുന്നതായി ദി യങ്‌സ്റ്റൗൺ ടെലിഗ്രാം വർത്തമാനപ്പത്രത്തിൽ സ്‌കൈബിളിന്റെ മരണവാർത്തയിൽ പറയുന്നു.

1890 കളുടെ തുടക്കത്തിൽ അദ്ദേഹം നാഷണൽ ലീഗിലേക്ക് കടന്നു.
## പിന്നീടുള്ള വർഷങ്ങൾ
നാഷണൽ ലീഗിൽ നിന്ന് വിരമിച്ച ശേഷം സ്കൈബിൾ യങ്‌സ്റ്റൗണിലേക്ക് മടങ്ങി. അവിടെ അദ്ദേഹം അമേച്വർ, സെമി-പ്രൊഫഷണൽ പന്ത് കളിക്കുന്നത് തുടർന്നു. പെൻ‌സിൽ‌വാനിയയിലെ ഈറിയിൽ ഒരു ഗെയിമിനായി പിച്ചിലേക്ക് നിയോഗിക്കപ്പെട്ടതിന് തൊട്ടുപിന്നാലെ അദ്ദേഹത്തിന് ന്യുമോണിയ ബാധിച്ചു. ഈറിയിലേക്ക് ട്രെയിൻ കയറാൻ പോകുന്നതിനിടയിലാണ് സ്കൈബിളിന് അദ്ദേഹത്തിന്റെ അവസ്ഥയെക്കുറിച്ച് മനസ്സിലായത്. മഹോണിംഗ് കൗണ്ടി ആശുപത്രിയിൽ പ്രവേശിച്ച അദ്ദേഹം ഏതാനും ദിവസങ്ങൾക്ക് ശേഷം മരിച്ചു.

പത്രം ലേഖനം ജാക്ക് സ്‌കൈബിളിനെ ഇനിപ്പറയുന്ന പദങ്ങളിൽ വിവരിച്ചു: "ഒരു ബോൾപ്ലെയർ എന്ന നിലയിൽ അദ്ദേഹം ഒരു നിശ്ചയദാർഢ്യമുള്ള വ്യക്തിയായിരുന്നു. ഒരു പൗരനെന്ന നിലയിൽ എല്ലായ്പ്പോഴും സൗഹാർദ്ദപരവും ശാന്തവും താഴ്‌മയുള്ളവനുമായിരുന്നു"

## അവലംബം

## പുറത്തേക്കുള്ള കണ്ണികൾ
* Baseball Almanac Player Page
* 1894 Philadelphia Phillies Roster
* BR Bullpen Player Page

വർഗ്ഗം:1866-ൽ ജനിച്ചവർ
വർഗ്ഗം:1897-ൽ മരിച്ചവർ
സോളിസ്വാ സിത്തോൾ

ദക്ഷിണാഫ്രിക്കൻ നടിയും ഡോക്യുമെന്ററി ഫിലിം നിർമ്മാതാവുമാണ് **സോളിസ്വാ സിത്തോൾ** (ജനനം 1968). ഓർഫാൻസ് ഓഫ് എൻ‌കാൻഡ്‌ല എന്ന ഡോക്യുമെന്ററിയ്ക്കായി 2004-ൽ അവർക്ക് ഒരു ബാഫ്‌റ്റ അവാർഡ് ലഭിക്കുകയുണ്ടായി. സിംബാബ്‌വെയ്സ് ഫോർഗോട്ടൺ ചിൽഡ്രൺ എന്ന ഡോക്യുമെന്ററിക്ക് 2010-ൽ ഒരു പീബൊഡി അവാർഡും 2011-ൽ ബാഫ്‌റ്റ അവാർഡും അവർ നേടിയിരുന്നു.
## മുൻകാലജീവിതം
ദക്ഷിണാഫ്രിക്കയിൽ ജനിച്ച സോലിസ്വാ സിത്തോൾ 1970 ന് ശേഷം സിംബാബ്‌വെയിലാണ് വളർന്നത്. 1995-ൽ എച്ച് ഐ വി / എയ്ഡ്സ് ബാധിച്ച് അവരുടെ അമ്മ മരണപ്പെട്ടു.അവരുടെ രണ്ടാനച്ഛന്റെ കസിൻ, ഡബാനിൻഗി സിത്തോൾ സിംബാബ്‌വെ ആഫ്രിക്കൻ നാഷണൽ യൂണിയന്റെ (ZANU-സാനു) സ്ഥാപകനായിരുന്നു. വധിക്കപ്പെട്ട അഭിഭാഷകനും രാഷ്ട്രീയക്കാരനുമായ എഡിസൺ സിത്തോൾ (1935-1975) അവരുടെ കസിൻ ആയിരുന്നു.1987-ൽ സിംബാബ്‌വെ സർവകലാശാലയിൽ നിന്ന് അവർ ഇംഗ്ലീഷ് ഭാഷയിൽ ബിരുദം നേടി.
## കരിയർ
സോളിസ്വാ സിത്തോൾ ഒരു ഡോക്യുമെന്ററി ഫിലിം നിർമ്മാതാവുകയും എച്ച് ഐ വി / എയ്ഡ്സ് ബാധിച്ച സ്വന്തം കുടുംബത്തിന്റെ അനുഭവത്തെക്കുറിച്ചുള്ള ഒരു ഡോക്യുമെന്ററി സിനിമയായ ഷൗട്ടിങ് സൈലന്റ് (2002, 2011) നിർമ്മിക്കുകയും അതിൽ അഭിനയിക്കുകയും ചെയ്തു. കൂടാതെ സിംബാബ്‌വെയ്സ് ഫോർഗോട്ടൺ ചിൽഡ്രൺ എന്ന ഡോക്യുമെന്ററി സംവിധാനം ചെയ്യുകയുംഈ ഡോക്യുമെന്ററിക്ക് 2010-ൽ ഒരു പീബൊഡി അവാർഡ് നേടുകയും ചെയ്തു. അവർ ദി ഓർഫാൻസ് ഓഫ് എൻ‌കാൻഡ്‌ല (2004) എന്ന ഡോക്യുമെന്ററി ചിത്രത്തിന്റെ സഹനിർമ്മാതാവായിരുന്നു. ഈ ചിത്രത്തിന്റെ പേരിൽ ബാഫ്‌റ്റ അവാർഡ് നേടിയ ആദ്യത്തെ ദക്ഷിണാഫ്രിക്കൻ വനിതയായി സിത്തോളിനെ തിരഞ്ഞെടുത്തു.ന്യൂയോർക്കിലെ ആഫ്രിക്കൻ ഫിലിം ഫെസ്റ്റിവലിലും മറ്റ് അന്താരാഷ്ട്ര ചലച്ചിത്രമേളകളിലും അവരുടെ സിനിമകൾ പതിവായി പ്രദർശിപ്പിക്കാറുണ്ട്.1999-ൽ അവർ കാൻസ് ചലച്ചിത്രമേളയിൽ ദക്ഷിണാഫ്രിക്കയുടെ അംബാസഡറായിരുന്നു. 

## അവലംബം

## പുറംകണ്ണികൾ
* 
* 
* Xoliswa Sithole fact sheet  at Nayanaya Pictures website.
* Xoliswa Sithole, ''There is a God in Everybody'' , interview video.
* Xoliswa Sithole speaks about how dreaming can set you free, video (August 5, 2014).

വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
വർഗ്ഗം:1967-ൽ ജനിച്ചവർ
കൊടകർ

തെക്കൻ കർണാടകത്തിലെ കൊടക് (കൂർഗ്) ജില്ലയിൽ  കാണുന്ന ഗോത്രവർഗമാണു **കൊടകർ** അഥവാ * *'കൊടവർ**'' എന്നും വിളിക്കപ്പെടുന്നു. [[കൊഡവ ഭാഷ|കൊഡവ]] ഭാഷയാണിവർ പ്രധാനമായും ഉപയോഗിക്കുന്നത്. ആയോധന കല അറിയുന്ന കർഷക സമൂഹമാണിത്. ലൈസൻസില്ലാതെ തോക്ക് ഉപയോഗിക്കാൻ ഇന്ത്യയിൽ അനുമതിയുള്ള ഏക വിഭാഗം കൊടകർ മാത്രമാണ്.**'

കൊടവഭാഷയുടേയും സംസ്കാരത്തിന്റേയും പേരായും കൊടഗെന്നുപയോഗിക്കാറുണ്ട്. മടിക്കേരി, വിരാജ്പേട്ട്, സോംവാർപേട്ട് എന്നിങ്ങനെ മൂന്ന് താലൂക്കുകളിലായി കൊടക് ജില്ല പരന്നിരിക്കുന്നു. എ.ഡി. 1398-ൽ വിജയനഗരസാമ്രാജ്യം ദക്ഷിണേന്ത്യ ഭരിച്ചപ്പോൾ കന്നഡ കവിയായ മംഗരാജൻ  കൊടകന്മാരെക്കുറിച്ച് എഴുതിയിരുന്നു,  വേട്ടയാടൽ അയോധനകലയായി ഇഷ്ടപ്പെടുന്ന ഒരു യോദ്ധാക്കളാണെന്ന് കൊടകരെന്ന് അദ്ദേഹം പറഞ്ഞു. കൊഡകർ ആയിരത്തിലേറെ വർഷങ്ങളായി കൊടകിൽ താമസിച്ചിട്ടുണ്ടെന്ന് ചരിത്രകാരന്മാർ വിശദീകരിക്കുന്നു, അതിനാൽ അവർ ആദ്യകാല കൃഷിക്കാരും ഒരുപക്ഷേ ഈ പ്രദേശത്തെ ഏറ്റവും പഴയ താമസക്കാരും ആണെന്നു വ്യക്തമാവുന്നു.ഇവർക്ക് പുറമെ
കൊടഗു ഗൗഡ(അരെഭാഷേഗൗഡ)
അമ്മകൊടവ,കൊടഗു ഹെഗ്ഗഡെ, കൊടവ തീയ്യർ,കൂർഗ്ഗ് ബൻടർ തുടങ്ങിയ സമുദായങ്ങളും കൊടവ ഭാഷ സംസാരിച്ചുവരുന്നു ഇവരിൽ പല സമുദായങ്ങളും കൊടവരുടെ സംസ്കാരവും,വസ്ത്രരീതികളും അനുകരിച്ചു വരുന്നു, എന്നിരുന്നാലും കൊടവർ ഇവരിൽ നിന്നൊക്കെയും വ്യത്യസ്തമായ യുദ്ധോൽസുകാരായ ഗോത്ര വിഭാഗമാണ് 

## അവലംബം

വർഗ്ഗം:സമുദായങ്ങൾ
ആർ. രാമചന്ദ്രൻ നായർ

കേരളത്തിലെ ഒരു പൊതുപ്രവർത്തകനും സംസ്ഥാനത്തെ മുൻ‌ ആരോഗ്യമന്ത്രിയുമാണ് **ആർ. രാമചന്ദ്രൻ നായർ**.  

## ജീവിതരേഖ

പി. രാഘവൻ പിള്ളയുടേയും എം.പി. കല്ല്യാണി അമ്മയുടേയും മകനായി 1931 ഡിസംബർ 22 ന് ജനിച്ചു. നിയമ ബിരുദധാരിയാണ്. കമ്യൂണിസ്റ്റ് പ്രസ്ഥാന അനുഭാവിയായി രാഷ്ട്രീയം തുടങ്ങിയതിന് ശേഷം കേരള കോൺഗ്രസിലും പിന്നീട് എൻ.ഡി.പി.യിലും പ്രവർത്തിച്ചിരുന്നു. 2007 ഡിസംബർ 14 ന് മരിച്ചു.

## പദവികൾ

* ആരോഗ്യ മന്ത്രി - 24-06-1991 മുതൽ 05-06-1994 വരെ 
* കേരള യൂണിവേർസിറ്റി സെനറ്റ് അംഗം
* റജിസ്റ്റാർ, എൻ.എസ്.എസ്. കരയോഗം
* എൻ.എസ്.എസ്. ഡയറക്റ്റ്ർ ബോർഡ് അംഗം.

## തിരഞ്ഞെടുപ്പുകൾ

## കുടുംബം

പി.എൻ. വനജാക്ഷിയാണ് ഭാര്യ. ഒരു മകൻ.

## അവലംബം

 
വർഗ്ഗം:ഒൻപതാം കേരള നിയമസഭയിലെ മന്ത്രിമാർ
വർഗ്ഗം:1931-ൽ ജനിച്ചവർ
വർഗ്ഗം:ഡിസംബർ 22-ന് ജനിച്ചവർ
വർഗ്ഗം:2007-ൽ മരിച്ചവർ
വർഗ്ഗം:ഡിസംബർ 14-ന് മരിച്ചവർ
വർഗ്ഗം:കേരളത്തിലെ ആരോഗ്യവകുപ്പ് മന്ത്രിമാർ
എൻ.എം. ജോസഫ്

1987 മുതൽ 1991 വരെ സംസ്ഥാന വനം വകുപ്പ് മന്ത്രിയായിരുന്ന മുതിർന്ന ജനതാദൾ (സെക്യുലർ) നേതാവായിരുന്നു 
** പൊഫ.എൻ.എം.ജോസഫ്.(1943-2022) **
1987-ലെ എട്ടാം കേരള നിയമസഭയിൽ പൂഞ്ഞാറിൽ നിന്നും തിരഞ്ഞെടുക്കപ്പെട്ടു.
വാർധക്യ സഹജമായ അസുഖങ്ങൾക്ക് ചികിത്സയിലിരിക്കെ 2022 സെപ്റ്റംബർ 13ന് അന്തരിച്ചു.

## ജീവിതരേഖ
ജോസഫ് മാത്യുവിന്റേയും അന്നമ്മ മാത്യുവിന്റേയും മകനായി 1943 ഒക്‌ടോബർ 18 ന് ജനനം.
നീണ്ടകുന്നേൽ മാത്യു ജോസഫ് എന്നതാണ് ശരിയായ പേര്. ബിരുദാനന്തര ബിരുദധാരിയാണ്.
പാലാ സെൻ്റ് തോമസ് കോളേജിലെ ഇക്കണോമിക്സ് പ്രൊഫസറായും പ്രവർത്തിച്ചു.

കെ.എസ്.യു, യൂത്ത് കോൺഗ്രസ് എന്നിവയിലൂടെ പൊതുരംഗത്തെത്തി.
1969-ൽ കോൺഗ്രസ് പിളർപ്പിനെ  തുടർന്ന് സംഘടന കോൺഗ്രസിൽ ചേർന്നു. യൂത്ത് കോൺഗ്രസ് (ഒ) വിഭാഗത്തിൻ്റെ സംസ്ഥാന വൈസ് പ്രസിഡൻറായിരുന്നു.

1975-ൽ അടിയന്തരാവസ്ഥ പ്രഖ്യാപിച്ചതിനെ തുടർന്ന് സംഘടന കോൺഗ്രസ് ജനതയിൽ ലയിച്ചപ്പോൾ ജനതാ പാർട്ടിയിൽ അംഗമായി.
ജനതാ പാർട്ടി പിളർന്ന് ജനതാദൾ ആയപ്പോൾ പാർട്ടിയുടെ സംസ്ഥാന പ്രസിഡൻ്റായും ദേശീയ ഉപാധ്യക്ഷനായും പ്രവർത്തിച്ചു.

1987-ലെ നിയമസഭ തിരഞ്ഞെടുപ്പിൽ പൂഞ്ഞാറിൽ നിന്ന് നിയമസഭാംഗമായി. 
1987-1991 കാലയളവിലെ രണ്ടാം നായനാർ മന്ത്രിസഭയിലെ വനംവകുപ്പ് മന്ത്രിയായി തിരഞ്ഞെടുക്കപ്പെട്ടു.

1991-ലെ നിയമസഭ തിരഞ്ഞെടുപ്പിൽ പൂഞ്ഞാറിൽ നിന്ന് വീണ്ടും മത്സരിച്ചെങ്കിലും കേരള കോൺഗ്രസ് എമ്മിലെ ജോയ് എബ്രഹാമിനോട് പരാജയപ്പെട്ടു. 
പിന്നീട് തിരഞ്ഞെടുപ്പ് രാഷ്ട്രീയത്തിൽ നിന്ന് വിട്ട് നിന്ന ജോസഫ് രാഷ്ട്രീയ പ്രവർത്തനം തുടർന്നു.

1999-ൽ ദേവഗൗഡ ജനതാദൾ സെക്യുലർ എന്ന പാർട്ടി രൂപീകരിച്ചപ്പോൾ എം.പി.വീരേന്ദ്രകുമാറിനൊപ്പം ജെ.ഡി.എസിൽ ചേർന്ന ജോസഫ് 2009-ൽ ജെ.ഡി.എസ് വിട്ട് എസ്.ജെ.ഡി എന്ന പേരിൽ പുതിയ പാർട്ടി പ്രഖ്യാപിച്ച് യു.ഡി.എഫിൽ ചേർന്ന എം.പി.വീരേന്ദ്രകുമാറിൻ്റെ തീരുമാനത്തെ എതിർത്തു.

2009-ലെ ലോക്സഭ തിരഞ്ഞെടുപ്പിൽ കോഴിക്കോട് സീറ്റിനെ ചൊല്ലിയുണ്ടായ തർക്കത്തിനൊടുവിൽ  വീരേന്ദ്രകുമാർ എൽ.ഡി.എഫ് വിട്ടപ്പോൾ ജോസഫ് ജെ.ഡി.എസിനെ ഇടതുപക്ഷത്ത് ഉറപ്പിച്ച് നിർത്തി.

വാർധക്യ സഹജമായ അസുഖങ്ങൾക്ക് ചികിത്സയിലിരിക്കെ 2022 സെപ്റ്റംബർ 13ന് അന്തരിച്ചു.

** ആത്മകഥ **
* അറിയപ്പെടാത്ത ഏടുകൾ

** സ്വകാര്യ ജീവിതം **
* ഭാര്യ : മോളി പ്രവിത്താനം
* മക്കൾ : അനീഷ്, അനിത

## പദവികൾ

* വനവകുപ്പ് മന്ത്രി  - 14-04-1987 മുതൽ 17-06-1991 വരെ. 
* കേരള യൂനിവേർസിറ്റി സെനറ്റ് അംഗം (1980-1984)
* പ്രസിഡന്റ്, പാലാ മാർക്കറ്റിംഗ് സൊസൈറ്റി
* ജനറൽ സെക്രട്ടറി, എ.കെ.പി.സി.റ്റി.എ.
* പ്രസിഡന്റ്, ജനതാ പാർട്ടി കോട്ടയം ജില്ലാ കമ്മിറ്റി
* സീനിയർ വൈസ് പ്രസിഡന്റ്, ജനതാ ദൾ കേരള സ്റ്റേറ്റ് കമ്മിറ്റി

## തിരഞ്ഞെടുപ്പുകൾ

## അവലംബം

 
വർഗ്ഗം:എട്ടാം കേരള നിയമസഭയിലെ മന്ത്രിമാർ
വർഗ്ഗം:1943-ൽ ജനിച്ചവർ
വർഗ്ഗം:കേരളത്തിലെ വനംവകുപ്പ് മന്ത്രിമാർ
വർഗ്ഗം:ഒക്ടോബർ 18-ന് ജനിച്ചവർ
വർഗ്ഗം:കേരളത്തിലെ ജനതാദൾ(എസ്.) പ്രവർത്തകർ
വർഗ്ഗം:2022-ൽ മരിച്ചവർ
റോൾഫ് ബാർൺസ്

കനേഡിയൻ മധ്യ-വിദൂര ഓട്ടക്കാരനായിരുന്നു റോൾഫ് ബാർൺസ് (16 ജൂലൈ 1904 - 6 ഒക്ടോബർ 1982). 1924 ലെ സമ്മർ ഒളിമ്പിക്സിൽ പുരുഷന്മാരുടെ 1500 മീറ്ററിൽ അദ്ദേഹം മത്സരിച്ചു.
## അവലംബം

വർഗ്ഗം:മധ്യദൂര ഓട്ടക്കാർ
വർഗ്ഗം:ഒളിമ്പിക്സിൽ പങ്കെടുത്തവർ
ത്രിലോക് സിംഗ്

ഒരു ഇന്ത്യൻ ജിംനാസ്റ്റാണ് **ത്രിലോക് സിംഗ്** (ജനനം: 13 ജൂൺ 1933). 1964 ലെ സമ്മർ ഒളിമ്പിക്സിൽ എട്ട് മത്സരങ്ങളിൽ പങ്കെടുത്തു.
## അവലംബം

വർഗ്ഗം:1933-ൽ ജനിച്ചവർ
വർഗ്ഗം:ഒളിമ്പിക്സിൽ പങ്കെടുത്തവർ
പി. നാരായണൻ തമ്പി

രണ്ടാം കേരളനിയമസഭയിൽ നെയ്യാറ്റിൻകര മണ്ഡലത്തിന്റെ പ്രതിനിധിയും പ്രജാ സോഷ്യലിസ്റ്റ് പാർട്ടിയുടെ പാർലിമെന്ററി പാർട്ടി സെക്രട്ടറിയും ആയിരുന്നു പി. നാരായണൻ തമ്പി ( ഡിസംബർ 1925 -17 ജൂൺ 2009).

## ജീവിതരേഖ
ബി. ഈശ്വരി പിള്ള തങ്കച്ചിയുടേയും സി.വി. പത്മനാഭപിള്ളയുടേയും മകനായി 1925 ഡിസംബറിൽ ജനിച്ചു. നിയമബിരുദധാരിയായിരുന്നു. 1946-47 കാലഘട്ടത്തിൽ ബ്രിട്ടീഷിന്ത്യൻ സൈന്യത്തിലും 1947-49 കാലഘട്ടത്തിൽ തിരുവിതാംകൂർ സൈന്യത്തിലും സേവനമനുഷ്ടിച്ചു. എൻ.എസ്.എസിന്റെ സജീവപ്രവർത്തകനും എൻ.എസ്.എസ് ഡയറക്റ്റർ ബോർഡിലെ അംഗവുമായിരുന്നു പി. നാരായണൻ തമ്പി.

## തിരഞ്ഞെടുപ്പുകൾ

## അവലംബം

വർഗ്ഗം:1925-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:2009-ൽ മരിച്ചവർ
വർഗ്ഗം:ജൂൺ 17-ന് മരിച്ചവർ
വർഗ്ഗം:കേരളത്തിലെ പ്രജാ സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:രണ്ടാം കേരള നിയമസഭാംഗങ്ങൾ
ശബരി ആശ്രമം

അയിത്തോച്ചാടനം ലക്ഷ്യമിട്ട്, സ്വാതന്ത്ര്യ സമര സേനാനിയും സാമൂഹ്യ പരിഷ്കർത്താവുമായിരുന്ന ടി.ആർ. കൃഷ്ണസ്വാമി അയ്യർ പാലക്കാട് അകത്തേത്തറ നടക്കാവിൽ സ്ഥാപിച്ച ആശ്രമമാണ് **ശബരി ആശ്രമം**. ഈ ആശ്രമം തെക്കേ ഇന്ത്യയിലെ സബർമതി എന്നാണ്  അറിയപ്പെടുന്നത്.

ഗാന്ധിജി മൂന്നുതവണ സന്ദർശിച്ച കേരളത്തിലെ ഏക സ്ഥാപനമാണ് ശബരി ആശ്രമം. 1925 ലും 1927 ലും പിന്നീട് കസ്തൂർബാ ഗാന്ധിക്കൊപ്പം 1934 ജനുവരി 10നും അദ്ദേഹം ആശ്രമം സന്ദർശിച്ചു. ആശ്രമത്തിന്റെ ക്ഷണം ഇല്ലാതെ തന്നെ, ഇവിടുത്തെ  സാമൂഹിക പ്രവർത്തനങ്ങളെക്കുറിച്ച് അറിഞ്ഞാണ് ഗാന്ധിജി ആശ്രമം സന്ദർശിച്ചത്. 1927 ലെ സന്ദർശന സമയത്ത് ആശ്രമത്തിൽ ഗാന്ധിജി നട്ട തെങ്ങ്, ഗാന്ധിജിയും കസ്തൂർബ ഗാന്ധിയും വിശ്രമിച്ച കുടിൽ എന്നിവ ഇവിടെ ഇപ്പോഴും സംരക്ഷിച്ചു നിർത്തിയിട്ടുണ്ട്. ഗാന്ധിജിയുടെ എഴുപതാം രക്തസാക്ഷിത്വത്തിന്റെ ഭാഗമായി ആശ്രമത്തിൽ കേരള സർക്കാർ നേതൃത്വത്തിൽ ഒരു രക്തസാക്ഷി സ്മൃതിമണ്ഡപം നിർമ്മിക്കുന്നുണ്ട്.

ഗാന്ധിജിയെക്കൂടാതെ ശ്രീനാരായണഗുരു, സരോജിനി നായിഡു, സി. രാജഗോപാലാചാരി, രാജേന്ദ്ര പ്രസാദ്, ഇ.എം.എസ്. നമ്പൂതിരിപ്പാട് എന്നിവർ ഉൾപ്പടെ സാമൂഹിക സാംസ്കാരിക രംഗത്തെ നിരവധി പ്രമുഖർ ആശ്രമം സന്ദർശിച്ചിട്ടുണ്ട്‌. ആശ്രമത്തിന്റെ പ്രവർത്തനങ്ങളിൽ ആകൃഷ്ടനായി ആശ്രമത്തിൽ താമസിച്ച അനന്ത ഷേണായിയെന്ന ഗൗഡസാരസ്വത ബ്രാഹ്മണൻ താഴ്ന്നജാതിയിലെ കുട്ടികളെക്കൂട്ടി കല്ലേക്കുളങ്ങര അമ്പലത്തിൽ ഉൽസവം കാണാൻ പോയതിന്റെ പേരിൽ സവർണ്ണരുടെ മർദ്ദനത്തിന് ഇരയായിട്ടുണ്ട്. ആശ്രമം സന്ദർശിച്ച വേളയിൽ, ഈ അനന്ത ഷേണായിക്ക് സന്യാസ ദീക്ഷയും ആനന്ദതീർത്ഥൻ എന്ന പേരും നൽകുന്നത് ശ്രീനാരായണഗുരുവാണ്.

ഹരിജൻ സേവാ സംഘത്തിന്റെ ഉടമസ്ഥതയിലും നേതൃത്വത്തിലുമാണ് നിലവിൽ ആശ്രമം നടത്തുന്നത്. ആശ്രമത്തിലെ കെട്ടിടങ്ങൾ പുതുക്കിപ്പണിയുന്നതിനു പുറമേ, സമുച്ചയത്തിനുള്ളിൽ പട്ടികജാതി-പട്ടികവർഗ്ഗ വിദ്യാർത്ഥികൾക്കായി തൊഴിൽ പരിശീലന കേന്ദ്രം സ്ഥാപിക്കാനും സർക്കാർ ഒരുങ്ങുന്നുണ്ട്.

## ചരിത്രം
സരോജിനി നായിഡുവിൻ്റെ നേതൃത്വത്തിൽ 1922 മെയ് ആറ് മുതൽ പാലക്കാട് നടന്ന കോൺഗ്രസ് സമ്മേളനത്തിൽ നടത്തിയ പന്തിഭോജനത്തിന് മുഖ്യ സംഘാടകത്വം വഹിച്ചതിനെത്തുടർന്ന് കൽ‌പാത്തി യിലെ യാഥാസ്തിക ബ്രാഹ്മണ സമൂഹം ഭ്രഷ്ട് കൽപ്പിച്ച് അഗ്രഹാരത്തിൽ നിന്ന് പുറത്താക്കിയ ടി.ആർ കൃഷ്ണസ്വാമി അയ്യരും ഭാര്യ ഈശ്വരി അമ്മാളും ചേർന്ന് 1922 ഒക്ടോബർ രണ്ട് ഗാന്ധിജയന്തി ദിനത്തിൽ ആണ് ശബരി ആശ്രമം ആരംഭിക്കുന്നത്. അയിത്തോച്ചാടനവും ഹരിജനോദ്ധാരണവും ലക്ഷ്യമാക്കി, അയിത്തജാതിക്കാരായി കണ്ട് അകറ്റിനിർത്തിയിരുന്ന കുട്ടികളെ മുന്നോക്ക വിഭാഗത്തിനൊപ്പം ഒന്നിച്ചിരുത്തി വിദ്യാഭ്യാസം ചെയ്യിക്കുന്നതിനുവേണ്ടിയുള്ള വിദ്യാലയം എന്ന നിലയ്ക്ക് ആണ് ആശ്രമം പ്രവർത്തനം ആരംഭിക്കുന്നത്. 1923 ൽ അകത്തേത്തറ മക്കൾവീട്ടിലെ അപ്പു യജമാനൻ സംഭാവന നൽകിയ മൂന്നേക്കർ ഭൂമിയിലേക്ക് ആശ്രമം മാറ്റി സ്ഥാപിച്ചു.

## പുറം കണ്ണികൾ

* ഗാന്ധിജിയും കസ്തൂർബ ഗാന്ധിയും ശബരി ആശ്രമത്തിൽ- ഫോട്ടോ (1934)

## അവലംബം

വർഗ്ഗം:ആശ്രമങ്ങൾ
മിങ്കി വാൻ ഡെർ വെസ്റ്റ്ഹൗസെൻ

ദക്ഷിണാഫ്രിക്കൻ മോഡലും ടെലിവിഷൻ അവതാരകയുമാണ് വില്ലെമിയൻ **"മിങ്കി" വാൻ ഡെർ വെസ്റ്റ്ഹൗസെൻ** (ജനനം: ഫെബ്രുവരി 26, 1984).
## ആദ്യകാലജീവിതം
1984 ഫെബ്രുവരി 24-ന് വാൻ ഡെർ വെസ്റ്റ്ഹൗസെൻ ജനിച്ചു. കേപ് ടൗണിനടുത്തുള്ള ഡർബൻ‌വില്ലിൽ ഡച്ച് കുടിയേറ്റക്കാരിൽ നിന്നുള്ള ദക്ഷിണാഫ്രിക്കൻ വംശജരായ ഒരു ആഫ്രിക്കനേഴ്സ് കുടുംബത്തിലാണ് വാൻ ഡെർ ജനിച്ചത്. വിദ്യാഭ്യാസത്തിനായി അടുത്തുള്ള ബെൽ‌വില്ലിലെ സ്റ്റെല്ലൻബെർഗ് ഹൈസ്‌കൂളിൽ ചേർന്നു.

## കരിയർ
### മോഡലിംഗ്
വാൻ ഡെർ വെസ്റ്റ്ഹൗസെൻ 16-ാം വയസ്സിൽ മോഡലിംഗ് ആരംഭിച്ചു. 2002-ൽ ഹൈസ്കൂളിന്റെ അവസാന വർഷത്തിൽ, ഒരു അമേരിക്കൻ വസ്ത്ര ബ്രാൻഡും റീട്ടെയിലറുമായ ഗെസ് വസ്‌ത്രധാരണരീതിയുടെ ഒരു അന്താരാഷ്ട്ര പ്രചാരണത്തിനായി അവരെ തിരഞ്ഞെടുത്തു. കേപ് ടൗണിലെ മാക്സ് മോഡലുകളെ അവർ പ്രതിനിധീകരിച്ചു.

ദക്ഷിണാഫ്രിക്കൻ സ്പോർട്സ് ഇല്ലസ്ട്രേറ്റഡ് മാസികയുടെ 2002, 2003, 2006, 2007 നീന്തൽ വസ്ത്ര പതിപ്പുകളിലും ഒരു അന്താരാഷ്ട്ര പ്രതിമാസ പുരുഷ മാസികയായ ജിക്യുവിന്റെ പുറം ചട്ടയിലും അവർ ഇടം നേടി.

ഒരു അന്താരാഷ്ട്ര പ്രതിമാസ പുരുഷ മാസികയായ മാക്സിമിന്റെ 2003-ലെ ഹോട്ട് 100 പട്ടികയിൽ #24-ആം സ്ഥാനത്തായിരുന്നു അവർ.   2004-ൽ ദക്ഷിണാഫ്രിക്കൻ എഫ്എച്ച്എം വായനക്കാർ നടത്തിയ ലോക വോട്ടെടുപ്പിൽ എഫ്എച്ച്എം 100 സെക്സിസ്റ്റ് വുമൺ വിജയിയായി അവരെ തിരഞ്ഞെടുക്കപ്പെട്ടു.

2003-ൽ, ഇറാഖ് യുദ്ധത്തിൽ സേവനമനുഷ്ഠിച്ച യുഎസ് സൈനികർ അവരെ ഏറ്റവും ജനപ്രീതിയുള്ള പെൺകുട്ടിയായി തിരഞ്ഞെടുത്തു.

### ടെലിവിഷൻ
2006 ലെ ദക്ഷിണാഫ്രിക്കൻ സ്പോർട്സ് ഇല്ലസ്ട്രേറ്റഡ് സ്വിം‌വെയർ എഡിഷൻ ഷൂട്ടിന്റെ എം-നെറ്റ് ടെലിവിഷൻ ചാനലിലെ പ്രത്യേക പരിപാടിയിൽ വാൻ ഡെർ വെസ്റ്റ്ഹൗസെൻ അവതരിപ്പിച്ചു.

2007-ൽ e.tv ടെലിവിഷൻ സ്റ്റേഷന്റെ ഡോക്യുമെന്ററി സീരീസിലെ ബിഹൈൻഡ് ദി നെയിമിലെ ഒരു സവിശേഷ വ്യക്തിത്വമായിരുന്നു അവർ.

2007 മെയ് മാസത്തിൽ ഒരു ദക്ഷിണാഫ്രിക്കൻ ഫാമിലി പബ്ലിക് ടെലിവിഷൻ ചാനലായ എസ്‌എ‌ബി‌സി 2ന്റെ ആഫ്രിക്കൻസ് മാഗസിൻ പ്രോഗ്രാം പസെല്ലയിൽ അവർ അവതാരകയായിരുന്നു.
### ഫിലിം
2007-ലെ ദക്ഷിണാഫ്രിക്കൻ കോമഡി ചിത്രമായ ബിഗ് ഫെല്ലസിൽ വാൻ ഡെർ വെസ്റ്റ്ഹൗസെൻ മിമി എന്ന കഥാപാത്രത്തെ അവതരിപ്പിച്ചു.
## സ്വകാര്യ ജീവിതം
2007 സെപ്റ്റംബറിൽ സ്റ്റെല്ലൻബോഷ് വ്യവസായി കോൺസ്റ്റന്റ് വിസറിനെ വിവാഹം കഴിച്ചു.2009 നവംബറിൽ ദമ്പതികൾ വിവാഹമോചനം നേടാൻ തീരുമാനിച്ചതായി അവരുടെ വൃത്താന്തപത്രലേഖകൻ സ്ഥിരീകരിച്ചു.

സരസെൻസ് റഗ്ബി കളിക്കാരൻ ഏണസ്റ്റ് ജൗബർട്ടിനെ 2012 ജൂണിൽ വിവാഹം കഴിച്ചു.   ദമ്പതികൾക്ക് കാറ്റെറിയൻ (2013 ജൂലൈയിൽ ജനനം), എലിസ് (ജനനം 2014 ഓഗസ്റ്റ്), എൽസ (ജനനം 2018 മാർച്ച്) എന്നീ മൂന്ന് പെൺമക്കളുണ്ട്.

## അവലംബം

വർഗ്ഗം:1984-ൽ ജനിച്ചവർ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ